Παγώνη: «Λογικό ένα lockdown στην Αττική» – Polis Media\nΞεκάθαρα πλέον συζητιέται από επιστήμονες ή αξιωματούχους της κυβέρνησης το σενάριο του ολικού lockdown.\nΣε πρώτη φάση το μέτρο αυτό φαίνεται να εφαρμόζεται μόνο στην Αττική και όχι πανελλαδικώς.\nΜάλιστα, μιλώντας νωρίτερα στον ΣΚΑΙ, η πρόεδρος των νοσοκομειακών γιατρών, Ματίνα Παγώνη, πρόκρινε πως πρόκειται για μία….λογική λύση η επιβολή ενός 15νθήμερου lockdown για ολόκληρη την Αττική, στεκούμενη στο γεγονός πως τα κρούσματα για το νομό παραμένουν σταθερά αυξημένα.\nΦορώντας μάλιστα για πρώτη φορά μάσκα σε τηλεοπτικό πάνελ, η κ.Παγώνη ξεκαθάρισε πως αυτή θα είναι ναι μεν η τελευταία αλλά και η καλύτερη λύση που μπορεί να αναζητηθεί προκειμένου να ανακοπεί η ανοδική πορεία των κρουσμάτων.\nΚατά την ίδια τρεις είναι οι παράγοντες που θα κρίνουν το αν και πόσο γρήγορα θα ληφθούν νέα έκτακτα μέτρα στην Αττική:\nΉδη ωστόσο από τις προηγούμενες ημέρες, λοιμωξιολόγοι όπως είναι ο Νίκος Σύψας, τόνισαν ότι το επόμενο 10ήμερο θα καθορίσει αν περί τα 5 εκατομμύρια Ελλήνων αναγκαστούν να ζήσουν ξανά τον εφιάλτη του ολικού lockdown.\nΟι συνέπειες φυσικά στην οικονομία από την επιβολή ενός τέτοιου μέτρου θα είναι ανυπολόγιστες.\nΤο κλίμα πάντως που διαμορφώνεται από τους κάθε λογής ειδικούς στα ΜΜΕ τις τελευταίες μέρες συντείνει όχι ως προς το αν θα επιβληθεί τελικά ολικό lockdown στην Αττική αλλά το πότε.


Μέικον για Μπαρτσελόνα: «Με όποιον και να παίζουμε, πρέπει πάντα να παλεύουμε για τη νίκη» | Πράσινος Τύπος\nΜέικον για Μπαρτσελόνα: «Με όποιον και να παίζουμε, πρέπει πάντα να παλεύουμε για τη νίκη»\nΔημοσιεύθηκε πέρισυ, στις 3:41: 12/16/2021\nΟ Ντάριλ Μέικον έτοιμος για νέα μεγάλα πράγματα, απέναντι στην Μπάρτσα του Σάρας.\nΑναλυτικά όσα είπε ο Αμερικανός γκαρντ για το ματς με την Μπαρτσελόνα:\n«Δεν έχει σημασία ποιον αντιμετωπίζεις, θα πρέπει πάντα να παλεύεις για τη νίκη. Αυτό είναι το μπάσκετ και τα πάντα μπορούν να συμβούν. Θα πρέπει να ακολουθήσουμε το πλάνο μας. Πρέπει να παίξουμε σκληρά στην άμυνα. Να μείνουμε ενωμένοι και να βρούμε λύσεις».\nΝωρίτερα από μεριάς του, ο Δημήτρης Πρίφτης είχε σημειώσει:\n«Είναι η καλύτερη ομάδα στο μισό γήπεδο, στο 5 εναντίον 5. Έχει την καλύτερη εκτέλεση. Είναι η καλύτερη και στην ταχύτητα και στην επιλογή που θα πάρει. Οδηγεί το ματς εκεί που θέλει. Είναι κατευθυνόμενη η επίθεση της. Έχει και πολύπλοκες αμυντικές τακτικές. Είναι καλά δομημένη ομάδα.\nΘα πρέπει να δουλεύουμε και να μην πτοούμαστε γιατι τα βήματα της βελτίωσης δεν είναι ορατά μέσα από τα αποτελέσματα. Να έχουμε αντοχή. Ποτέ δεν έχουμε παίξει όλοι μαζί και το ρόστερ μας δεν είναι πολύ μεγάλο. Όταν και μερικοί παίκτες δεν είναι σε καλή κατάσταση λόγω διάφορων λόγων, μας κλονίζει χωρίς να θέλω να δικαιολογηθώ. Πρέπει να συνεχίσουμε να δουλεύουμε και να είμαστε ευέλικτοι σε αυτό που κάνουμε.\nΣε πολύ μεγάλο βαθμό, αν πούμε ότι η επόμενη ομάδα που το κάνει είναι η ΤΣΣΚΑ, το κάνει τρεις φορές παραπάνω η Μπαρτσελόνα. Θα κάνουμε κάτι για αυτό, αν και σε μια μέρα δεν μπορείς να προετοιμάσεις πολλά πράγματα.\nΤο πιθανότερο να είναι ο Νέντοβιτς στην 12άδα και θα δούμε κατά πόσο θα μπορέσει να βοηθήσει».


Λειτουργεί και επίσημα τώρα το πρώτο επισκευαστικό κέντρο της Google για Pixel Phones στις ΗΠΑ | Techingreek.com\nΜερίμνησε η Google για τους πελάτες της στις ΗΠΑ και πλέον οι επισκευές στα Pixel smartphones του καθενός δεν θα γίνονται μέσω επίσημων συνεργατών, αλλά θα εκτελούνται απευθείας από το Google Store το οποίο έχει πλέον το δικό του κέντρο επισκευών για Pixel smartphones στην χώρα.\nΑυτό σημαίνει ότι οι ιδιοκτήτες smartphone των Pixel στις Ηνωμένες Πολιτείες θα έχουν πλέον τη δυνατότητα να πραγματοποιήσουν εργασίες επισκευής στα Google smartphones oogle από την ίδια την εταιρεία.\nΌσοι επιθυμούν να στείλουν το κινητό τους τηλέφωνο για επισκευή, θα πρέπει πρώτα να εισάγουν τον αριθμό IMEI της συσκευής και μετά θα παρουσιαστούν πολλές επιλογές. Εάν το τηλέφωνό τους εξακολουθεί να είναι εγγεγραμμένο και υπάρχει κάποιο πρόβλημα που δεν έχει προκληθεί από τυχαία ζημιά τότε οι εργασίες επισκευής θα γίνονται δωρεάν, δηλαδή να είναι σε ισχύ η εγγύηση.\nΕάν υπάρχει πρόβλημα που δεν καλύπτεται από την εγγύηση, όπως ζημιά από έκθεσή του στο νερό ή ραγισμένες οθόνες, τότε θα εκτιμηθεί η εργασία επισκευής. Μια αντικατάσταση οθόνης για το Pixel 2 θα κοστίσει 239 δολάρια χωρίς τον επιβαλλόμενο φόρο.\nΗ εργασία θα διαρκέσει έως και 10 εργάσιμες ημέρες.\nΛέτε να δούμε και αλλού, σε άλλες χώρες τέτοια επισκευαστικά κέντρα της Google;\nGoogle: Διέρρευσε βίντεο με τη νέα σχεδίαση του Gmail App\nΝέο εξουσιοδοτημένο κατάστημα της OnePlus ξεκίνησε την λειτουργία του στην Ινδία


TSAMPIKA HOTEL & STUDIOS SKÁLA OROPOÚ - Skála Oropoú, Ελλάδα\nFaliraki Rhodes, Skála Oropoú, Ελλάδα\nΤο χαριτωμένο Tsampika Hotel & Studios αποτελεί ένα εξαίσιο παράδειγμα ξενοδοχείου 3 αστέρων στην πόλη Skala Oropou.\nΟι ταξιδιώτες θα εκτιμήσουν ότι το Tsampika Hotel & Studios βρίσκεται κοντά σε Τ.Ε.Ι. Χαλκίδας, Λιμάνι Ερέτριας και Γήπεδο Ποδοσφαίρου. Το κατάλυμα είναι σε απόσταση 1 χλμ από το κέντρο της πόλης.\nΌλα τα δωμάτια στο Tsampika Hotel & Studios διαθέτουν ιδιωτικό μπαλκόνι, μικρή κουζίνα και καλωδιακή τηλεόραση.\nΤο ξενοδοχείο βρίσκεται σε τέλεια τοποθεσία μόλις 45 λεπτά οδηκώς από το αεροδρόμιο Διεθνής Αθηνών «Ελευθέριος Βενιζέλος».\nTsampika Hotel & Studios, Ελλάδα\nGeorge House Λυγιά\nKakovatos Studios Ζαχάρω


EKA Hellas: Η EKA Hellas, φιλοξένησε στους χώρους της στο Μαρούσι, τa φετινά Best Workplace Awards\nΠαραμένοντας πιστοί στις αρχές και τις αξίες μας για τον ανθρωποκεντρικό χαρακτήρα του εργασιακού χώρου και τη σημασία αυτού στα θετικά αποτελέσματα και επιτυχίες των εταιρειών, υποστηρίζουμε για άλλη μια χρονιά το θεσμό Best Workplace Awards.\nH τελετή βράβευσης των εταιρειών, με τα καλύτερα εργασιακά περιβάλλοντα για το 2021 στην Ελλάδα, διεξήχθη στα νέα γραφεία μας στο Μαρούσι. Σε ένα χώρο που έχει δημιουργηθεί εσωτερικά αλλά και εξωτερικά, στον κήπο της έκθεσής μας με σκοπό να προτρέπει τον άνθρωπο να κινηθεί και να νιώθει την ελευθερία και την ευελιξία να εργαστεί σε μια ποικιλία διαφορετικών σταθμών.\nΜε αρχή μας το εργασιακό wellbeing, προτεραιότητα τον άνθρωπο και σύμφωνα με τις οδηγίες της Steelcase, συμβαδίζουμε με τις ανάγκες και τις εξελίξεις της Post-Covid εποχής.\nΘα θέλαμε να συγχαρούμε θερμά τις εταιρείες που βραβεύτηκαν αλλά και όλες αυτές που έλαβαν μέρος στον διαγωνισμό. Είναι χαρά μας να βλέπουμε εταιρείες και ανθρώπους του ανθρωπίνου δυναμικού να έχουν στο επίκεντρο τον εργαζόμενο και τιμή μας που συμμετείχαμε με τη χορηγία μας για ακόμα μία χρονιά. Η EKA Hellas είναι πάντα δίπλα σε αυτό το θεσμό για να υποστηρίζει κάθε προσπάθεια που καταβάλλεται προς αυτή την κατεύθυνση.\nΔείτε το event, εδώ: https://www.youtube.com/watch?v=AibD69mT1Kk\nΗ EKA Hellas αντιπροσωπεύει αποκλειστικά τη Steelcase στην Ελλάδα και την Κύπρο, η οποία είναι αναγνωρισμένη από πολλούς ως κορυφαία εταιρεία επίπλων γραφείου στον κόσμο.


Σχέδιο να χτυπήσουν το βέλγο πρωθυπουργό είχαν οι τρομοκράτες\nΟι τρομοκράτες των επιθέσεων τις Βρυξέλλες είχαν σχέδιο να χτυπήσουν σειρά κυβερνητικών κτιρίων ανάμεσα στα οποία και το γραφείο του βέλγου πρωθυπουργού Σαρλ Μισέλ.\nΟι βελγικές Αρχές εντόπισαν σε κάδο σκουπιδιών τον φορητό υπολογιστή του Ιμπραήμ Αλ Μπακράουι. Στη μνήμη του οποίου υπήρχαν αρχεία και φωτογραφίες από το γραφείο του Βέλγου πρωθυπουργού αλλά και σχέδια που αφορούσαν άλλα κυβερνητικά κτίρια, ακθώς και την ίδια την κατοικία του Σαρλ Μισέλ.\nΣτον υπολογιστή, τέλος, βρέθηκε και η διαθήκη του ενός εκ των καμικάζι.\nΠροηγούμενο άρθροΞένοι “Μπαχαλάκηδες” ακτιβιστές στην Ειδομένη, όπως και στις Σκουριές!\nΕπόμενο άρθροΌταν ο αεροπειρατής στη Λάρνακα γίνεται viral (ΕΙΚΟΝΕΣ)


Ανακοίνωση για υποβίβαση σχολείων Ημαθίας-32 εκπαιδευτικοί λιγότεροι – Άγγελος Τόλκας\nΠρωτοφανής σε έκταση η κατάργηση και ο υποβιβασμός σχολείων στην Ημαθία.\nΑνακοινώθηκε σήμερα η απόφαση του Υπουργείου Παιδείας για συγχωνεύσεις, καταργήσεις και υποβιβασμούς σχολείων.\nΗ Ημαθία είναι ο μόνος Νομός της Κεντρικής Μακεδονίας όπου χάνονται όχι μία όχι δύο αλλά 32 θέσεις εκπαιδευτικών!! Την στιγμή που οι υπόλοιποι νομοί της περιφέρειας μας δεν χάνουν πάνω από 5 αντίστοιχες θέσεις.\nΜπορεί να καταλαβαίνουμε 2 περιπτώσεις σχολείων που ήταν σε αναστολή λειτουργίας όπου όμως οι αντίστοιχοι εκπαιδευτικοί κάλυπταν άλλα κενά. Δεν καταλαβαίνουμε όμως γιατί τέτοια έκταση καταργήσεων και απώλειας θέσεων εκπαιδευτικών.\nΕνώ έχουμε τα ίδια πληθυσμιακά κριτήρια με τους άλλους Νομούς γύρω από τη Θεσσαλονίκη.\nΕνώ διαφαίνεται ένα ακόμη δύσκολο έτος λόγω Κορωνοϊού.\nΕνώ οι τάξεις αντί να αραιώσουν με αυτόν τον τρόπο θα πυκνώσουν.\nΗ Ημαθία πρωτοπορεί αρνητικά.\nΟι λογιστικές λογικές του Υπουργείου Παιδείας έχουν ως αποτέλεσμα βαρύ πλήγμα της δημόσιας παιδείας με στόχο απλά να ελαχιστοποιηθούν οι θέσεις εκπαιδευτικών συρρικνώνοντας το δημόσιο σχολείο με παράλληλη αύξηση των μαθητών σε 25 ανά τάξη.\nΗ κυβέρνηση και οι βουλευτές της με αυτές τις ιδεοληψίες και πάλι διαχωρίζουν την κοινωνία στους έχοντες και στο περιθώριο.\nΕΔΩ Η ΥΠΟΥΡΓΙΚΗ ΑΠΟΦΑΣΗ : http://www.et.gr/idocs-nph/search/pdfViewerForm.html…


Ανακοίνωση τροποποίησης απόφασης ανάρτησης Δασικών Χαρτών Π.Ε. Θάσου | Δασαρχείο\nΑνακοίνωση τροποποίησης απόφασης ανάρτησης Δασικών Χαρτών Π.Ε. Θάσου\nThis entry was posted on 27/02/2018 by Δασαρχείο, in Δασική Υπηρεσία,Δασικοί Χάρτες and tagged Ανάρτηση δασικών χαρτών, Διεύθυνση Δασών Καβάλας, ΕΚΧΑ Α.Ε., Θάσος, Προθεσμία υποβολής αντιρρήσεων. Bookmark the permalink.\nΑνακοίνωση τροποποίησης ανάρτησης των Δασικών Χαρτών: 1) Δ.Κ. Θάσου, 2) Δ.Κ. Θεολόγου, 3) Δ.Κ. Καλλιράχης, 4) Δ.Κ. Λιμεναρίων, 5) Δ.Κ. Ποταμιάς, 6) Δ.Κ. Πρίνου, 7) Τ.Κ. Μαριών, 8) Τ.Κ. Παναγίας, 9) Τ.Κ. Ραχωνίου, 10) Τ.Κ. Σωτήρος της Περιφερειακής Ενότητας Θάσου και πρόσκλησης υποβολής αντιρρήσεων.\nΑπό την Διεύθυνση Δασών Ν. Καβάλας, ανακοινώνεται ότι με την υπ’ αριθ. 4176/26-2-2018 απόφασή μας (ΑΔΑ: 689ΑΟΡ1Υ-Η1Φ) τροποποιήθηκε η υπ’ αριθ. 24648/1-12-2017 (ΑΔΑ: 7ΝΡΔΟΡ1Υ-ΖΣΘ) απόφαση, με την οποία αναρτήθηκαν οι δασικοί χάρτες 1) Δ.Κ. Θάσου, 2) Δ.Κ. Θεολόγου, 3) Δ.Κ. Καλλιράχης, 4) Δ.Κ. Λιμεναρίων, 5) Δ.Κ. Ποταμιάς, 6) Δ.Κ. Πρίνου, 7) Τ.Κ. Μαριών, 8) Τ.Κ. Παναγίας, 9) Τ.Κ. Ραχωνίου, 10) Τ.Κ. Σωτήρος της Περιφερειακής Ενότητας Θάσου, ως προς το τμήμα που αναφέρονται οι προθεσμίες και οι καταληκτικές ημερομηνίες υποβολής αντιρρήσεων.\nΚατόπιν τούτων, η προθεσμία υποβολής των αντιρρήσεων είναι αποκλειστική, ξεκίνησε την 15η Δεκεμβρίου 2017, ημέρα Παρασκευή και λήγει την 30η Μαΐου 2018 ημέρα Τετάρτη και αφορά τόσο τους διαμένοντες στο εσωτερικό της χώρας, όσο και αυτούς που κατοικούν στην αλλοδαπή.\nΓενικές πληροφορίες για το περιεχόμενο του αναρτημένου δασικού χάρτη και του τρόπου υποβολής των αντιρρήσεων παρέχονται στο Σημείο Υποστήριξης της Ανάρτησης που βρίσκεται στην έδρα του Δασαρχείου Θάσου, στο Λιμένα Ν. Θάσου, Τ.Κ.64004, τις εργάσιμες ημέρες, κατά τις ώρες 7.30 π.μ. έως 15.30 μ.μ., καθ’ όλη τη διάρκεια της περιόδου υποβολής αντιρρήσεων και στα τηλέφωνα 2313309794 και 2313309795.\nΑριθ. 4176/26-2-2018 (ΑΔΑ: 689ΑΟΡ1Υ-Η1Φ) απόφαση «Τροποποίηση της με αριθμό πρωτ. 24648/1-12-2017 απόφασης «Ανάρτηση των Δασικών Χαρτών: 1) Δ.Κ. Θάσου, 2) Δ.Κ. Θεολόγου, 3) Δ.Κ. Καλλιράχης, 4) Δ.Κ. Λιμεναρίων, 5) Δ.Κ. Ποταμιάς, 6) Δ.Κ. Πρίνου, 7) Τ.Κ. Μαριών, 8) Τ.Κ. Παναγίας, 9) Τ.Κ. Ραχωνίου, 10) Τ.Κ. Σωτήρος της Περιφερειακής Ενότητας Θάσου και πρόσκληση για υποβολή αντιρρήσεων κατά του περιεχομένου τους».\nΑριθ. 24648/1-12-2017 (ΑΔΑ: 7ΝΡΔΟΡ1Υ-ΖΣΘ) απόφαση ανάρτησης των Δασικών Χαρτών: 1) Δ.Κ. Θάσου, 2) Δ.Κ. Θεολόγου, 3) Δ.Κ. Καλλιράχης, 4) Δ.Κ. Λιμεναρίων, 5) Δ.Κ. Ποταμιάς, 6) Δ.Κ. Πρίνου, 7) Τ.Κ. Μαριών, 8) Τ.Κ. Παναγίας, 9) Τ.Κ. Ραχωνίου, 10) Τ.Κ. Σωτήρος της Περιφερειακής Ενότητας Θάσου και πρόσκληση για υποβολή αντιρρήσεων κατά του περιεχομένου τους.\nΔημοσιεύτηκε στο dasarxeio.com | 27.02.2018\n« Παράταση προθεσμίας υποβολής αντιρρήσεων στο Δασικό Χάρτη Π.Ε. Πέλλας\nΦυτά… προς ενοικίαση »


Wella SP Luxe Oil Set (Σαμπουάν 200ml + Μάσκα 150ml)\nGoldwell Oxycur Platin Lightening Powder...\nΑρχική > Μαλλιά>Set>Wella SP Luxe Oil Set (Σαμπουάν 200ml + Μάσκα 150ml)\nΚωδ. Προϊόντος: 401015\nΟλοκληρωμένη περιποίηση μεταμόρφωσης των μαλλιών\nΑποκτήστε το Wella SP Luxe Oil Σετ και επωφεληθείτε από αυτή τη μοναδική προσφορά.\nΤο Wella SP Luxe Oil Σετ περιλαμβάνει:\nΣαμπουάν μεταμόρφωσης και προστασίας των μαλλιών, ιδανικό για όλους τους τύπους Wella SP Luxe Oil Shampoo 200ml.\nΜάσκα μεταμόρφωσης και προστασίας των μαλλιών, ιδανική για όλους τους τύπους Wella SP Luxe Oil Mask 150ml.\nΤο πρακτικό νεσεσέρ δώρο περιλαμβάνει:\nΕλιξίριο επανόρθωσης Wella SP Luxe Oil 30ml.\nΣαμπουάν που ελέγχει τέλεια τα ατίθασα μαλλιά Wella SP Smoothen Shampoo 30ml.\nΣαμπουάν που ενισχύει τη λάμψη των μαλλιών Wella SP Shine Define Shampoo 30ml.\nΣαμπουάν που θρέφει και αναδομεί τα ταλαιπωρημένα μαλλιά Wella SP Repair Shampoo 30ml.\nΣαμπουάν που χαρίζει δύναμη και όγκο στα λεπτά μαλλιά Wella SP Volumize Shampoo 30ml.\nΣΕΙΡΑ ΠΡΟΪΟΝΤΩΝ WELLA SP LUXE OIL\nΤα προϊόντα της σειράς Wella SP Luxe Oil μεταμορφώνουν την υφή των μαλλιών, χάρη στο συνδυασμό ελαίων από argan, αμύγδαλο και jojoba που περιέχουν.\nKerastase Chroma Captive Set (Σαμπουάν &...\nΚάντε ένα πολύτιμο δώρο στα βαμμένα μαλλιά σας, για την ολοκληρωμένη περιποίησή τους.\nKerastase Dermo - Calm για κανονικά έως...\nΑνακουφίστε το ευαίσθητο τριχωτό και αντιμετωπίστε αποτελεσματικά ξηροδερμία, φαγούρα, ερεθισμούς και αίσθηση καψίματος.\nOlaplex Salon intro kit Επαγγελματική...\nΤο Olaplex είναι η ασφάλειά σου για να φτάσεις τα μαλλιά του πελάτη σου σε επίπεδο που δεν ήταν προηγουμένως δυνατόν χωρίς καταστροφή.\n296,32 €\t379,90 € -22%\nKerastase Masquintense Set για λεπτά...\nKerastase Masquintense Set για χοντρά...\nKerastase Elixir Ultime Set (Σαμπουάν,...\nΗ Kérastase δημιούργησε μία μοναδική τελετουργία 24 ΚΑΡΑΤΙΩΝ, με τη μέγιστη συγκέντρωση πολύτιμων ελαίων.\nKerastase Densite Set (Σαμπουάν & Μάσκα)\n42,94 €\t45,20 € -5%\nMoroccanoil Smooth Shampoo & Conditioner...


Η ''Αθήνα ΓιορτάΖΕΙ'' στην Πλατεία Κλαυθμώνος από την Παρασκευή 16 Δεκεμβρίου έως και την Κυριακή 18 Δεκεμβρίου, με το φεστιβάλ «Μουσικές του Κόσμου». Οι καρδιές των πολιτισμών χτυπούν στο κέντρο της Αθήνας! Οι ήχοι των Βαλκανίων, της Κων/πολης και της Μικρασίας θα συναντηθούν με τις ταραντέλες, τα fados, το flamenco, το gypsy swing, το tango, αλλά και τα κάλαντα και πολλά άλλα είδη μουσικής. Με τη συμμετοχή 25 καταξιωμένων συγκροτημάτων και περισσότερους από 100 καλλιτέχνες, το φεστιβάλ αυτό φιλοδοξεί να εξελιχθεί σε θεσμό και σε διεθνή πολιτιστικό προορισμό –ίσως δε και να αποτελέσει την πύλη για διεθνή καριέρα νέων καλλιτεχνών.\n10.00 Μουσικές επιλογές από τον KOSMOS 93.6\nΤο Σάββατο και την Κυριακή, 17 και 18 Δεκεμβρίου, 4 με 5 το απόγευμα, θα προσφέρεται στους παρευρισκόμενους του φεστιβάλ ζεστό κόκκινο κρασί στο χρώμα των Χριστουγέννων.


Αύξηση 1,3 δισ. ευρώ ή 1,1% στο διαθέσιμο εισόδημα των νοικοκυριών το 2017 – Aigaio365\nΤρίτη 26 Μαΐ. 2020 | 02:23\nAigaio365 > ΟΙΚΟΝΟΜΙΑ > Αύξηση 1,3 δισ. ευρώ ή 1,1% στο διαθέσιμο εισόδημα των νοικοκυριών το 2017\nΑύξηση 1,3 δισ. ευρώ ή 1,1% στο διαθέσιμο εισόδημα των νοικοκυριών το 2017\nΝοέ 16, 2018, 1:42 ΜΜ\nΠροηγούμενο άρθρο Σε «έξυπνα» θα μετατραπούν δέκα νησιά του Νοτίου Αιγαίου\nΕπόμενο άρθροΈρχεται κοινωνικό μέρισμα από 300 έως 1.400 ευρώ - Ποιοι το δικαιούνται


1,5 εκ. ευρώ για έργα ανάδειξης του αρχαιολογικού χώρου της Αρχαίας Μεσσήνης από το Πρόγραμμα Δημοσίων Επενδύσεων - ΔΙΑΖΩΜΑ\nH εφημερίδα Θάρρος φιλοξενεί στην ιστοσελίδα της άρθρο σχετικά με την επίσκεψη του Υφυπουργού Οικονομίας & Ανάπτυξης Αλέξη Χαρίτση στην Αρχαία Μεσσήνη.\n”Την Αρχαία Μεσσήνη επισκέφτηκε χθες το μεσημέρι ο Υφυπουργός Οικονομίας και Ανάπτυξης, συνεχίζοντας τη διήμερη «περιοδεία» σε περιοχές της Μεσσηνίας\nΣτον αρχαιολογικό χώρο τον κ. Χαρίτση υποδέχθηκαν ο Καθηγητής Αρχαιολογίας κ. Πέτρος Θέμελης ο δήμαρχος Μεσσήνης κ. Τσώνης, καθώς και η προϊσταμένη του τμήματος Αρχαιολογικών Έργων και Μελετών , της Εφορείας Αρχαιοτήτων Μεσσηνίας, κα Δήμητρα Πίκουλα. ”\nΠαράλληλα, ανακοίνωσε, ότι ύστερα και από συναντήσεις που είχε στο Υπουργείο με τον κ. Θέμελη και συζητήσεις για ζητήματα ανάδειξης του αρχαιολογικού χώρου, έχει δεσμευτεί το ποσό του 1,5 εκ. ευρώ από το Πρόγραμμα Δημόσιων Επενδύσεων για έργα που αφορούν το φωτισμό ολόκληρου του αρχαιολογικού χώρου, την περίφραξη, το στέγαστρο καθώς και για το πάρκινγκ.\nΔιαβάστε το δημοσίευμα στη ηλεκτρονική του έκδοση στο tharros news, εδώ.


Πανσέληνος στον Αιγόκερω | AstroProvlepsis\nΣτις 23 Ιουνίου, διαμορφώνεται η πρώτη Πανσέληνος του καλοκαιριού που θα είναι η μεγαλύτερη Πανσέληνος της χρονιάς. Το φεγγάρι πιο γεμάτο από κάθε άλλη φορά θα φαίνεται τεράστιο, καθώς θα φτάσει στο κοντινότερο σημείο προς τη γη, σε απόσταση μόλις 356.990 χιλιομέτρων. Πρόκειται για ένα φαινόμενο που δεν συμβαίνει συχνά και που θα ξανασυμβεί στις 10 Αυγούστου του 2014. Το γεγονός ότι όσο πιο κοντά βρίσκεται το φεγγάρι, τόσο περισσότερο μας επηρεάζει, θεωρείται ιδιαίτερα σημαντικό και σημαίνει ότι πρόκειται για μια Πανσέληνο που θα αναδείξει πολλά και σημαντικά γεγονότα. Το θετικό είναι ότι η συγκεκριμένη Πανσέληνος σχηματίζει θετικές όψεις με τον Κρόνο και τον Ποσειδώνα (που εδώ και καιρό σχηματίζουν ένα θεαματικό τρίγωνο μεταξύ τους), γεγονός που εξασφαλίζει την συναισθηματική ισορροπία, την επιτυχία, καθώς επίσης και τα μακροπρόθεσμα αποτελέσματα των όσων καταφέρουμε μέσα στο ερχόμενο δεκαπενθήμερο. Θα πρέπει λοιπόν όλοι να εκμεταλλευτούμε αυτή την συμπαντική ενέργεια και να εντείνουμε τις προσπάθειές μας για το καλύτερο δυνατό αποτέλεσμα.\nΗ πρώτη Πανσέληνος του καλοκαιριού, σχηματίζεται στις 23 Ιουνίου στο μεσουράνημα του ηλιακού σου ωροσκοπίου, φίλε Κριέ, γεγονός που σηματοδοτεί σημαντικές εξελίξεις στην καριέρα σου. Το επόμενο δεκαπενθήμερο, θα έχεις την ευκαιρία να ασχοληθείς με τους στόχους και τις φιλοδοξίες σου, να αναρριχηθείς σε μια ανώτερη θέση, ή ακόμα και να εγκαταλείψεις μια δουλειά που δεν σε ικανοποιεί για να ακολουθήσεις τον δρόμο της καρδιάς σου. Το ευχάριστο είναι ότι αυτή η Πανσέληνος, δεν επηρεάζεται αρνητικά από πλανήτες, αντίθετα, υποστηρίζεται από τον Πλούτωνα, τον Κρόνο και τον Ποσειδώνα κι αυτό σημαίνει ότι οι επιλογές σου όποιες κι αν είναι θα επηρεάσουν θετικά την ψυχολογία σου αλλά και τα οικονομικά σου. Θετικές αλλαγές μπορείς να κάνεις και στο οικογενειακό σου περιβάλλον, ενώ δεν αποκλείεται να κερδίσεις επιπλέον χρήματα από μια σημαντική αγοραπωλησία.\nΦίλε Ταύρε, η πρώτη Πανσέληνος του καλοκαιριού πραγματοποιείται στις 23 Ιουνίου, στο συμβατό ζώδιο του Αιγόκερω και τον ένατο οίκο του ηλιακού σου ωροσκοπίου και σου ανοίγει το δρόμο για μεγάλες ηθικές και πνευματικές κατακτήσεις. Το επόμενο δεκαπενθήμερο, το σύμπαν σου προσφέρει νέες προοπτικές τις οποίες θα πρέπει να εκμεταλλευτείς για να βελτιώσεις την ποιότητα της ζωής σου. Θέματα που σχετίζονται με ταξίδια, εκπαίδευση, ή άτομα αλλοδαπά με διαφορετική κουλτούρα μπορούν να παίξουν σημαντικό ρόλο στην εξέλιξή σου. Η θετική συμμετοχή του Κρόνου και του Ποσειδώνα, εγγυάται μια μακροπρόθεσμη σταθερότητα που μπορεί να αφορά και στην αισθηματική σου ζωή. Αν μάλιστα είσαι ελεύθερος, ένας νέος έρωτας, θα σε καλύψει απόλυτα και θα έχει όλες τις προϋποθέσεις να κρατήσει για πάντα.\nΟ ερωτικός όγδοος οίκος του ηλιακού σου ωροσκοπίου, ενεργοποιείται από την πρώτη Πανσέληνο του καλοκαιριού που διαμορφώνεται στις 23 Ιουνίου, φίλε Δίδυμε. Έτσι, τις επόμενες δυο εβδομάδες θα έχεις την ευκαιρία να ξεκαθαρίσεις τα συναισθήματά σου, και να εκμυστηρευτείς στον σύντροφό σου τις προθέσεις σου για το μέλλον της σχέσης σας. Εκείνο που θα πρέπει να προσέξεις είναι να περιορίσεις τυχόν κτητικές τάσεις, αφού η ειλικρίνεια και η αμοιβαία εμπιστοσύνη είναι τα κλειδιά της μακροημέρευσης. Ο όγδοος οίκος όμως αφορά και στα οικονομικά σου, κι έτσι τώρα θα μπορέσεις να κάνεις ένα καλύτερο «κουμάντο» και να αποπληρώσεις χρέη και λογαριασμούς που σε προβληματίζουν. Οι ευνοϊκές γωνίες του Κρόνου και του Ποσειδώνα, μπορούν να σου φέρουν και μια επαγγελματική διάκριση, ειδικά αν έχεις αγωνιστεί γι’ αυτήν.\nΑγαπητέ Καρκίνε, στις 23 Ιουνίου σχηματίζεται η πρώτη Πανσέληνος του καλοκαιριού που είναι πολύ σημαντική για το ζώδιό σου, αφού ενεργοποιεί τον άξονα των σχέσεων και του γάμου σου. Παρόλο που πρόκειται για ένα θετικό φαινόμενο, αφού υποστηρίζεται από τις θετικές ακτίνες του Κρόνου και του Ποσειδώνα, μπορεί να προκαλέσει σημαντικές αλλαγές, ακόμα και οριστικές ρήξεις, ειδικά αν κατά βάθος επιθυμείς μια τέτοια εξέλιξη. Ίσως μια σχέση που έχει φθαρεί από καιρό και που δεν σε εμπνέει πια, κλείσει οριστικά τον κύκλο της, ώστε να προετοιμαστείς για το καινούργιο που έρχεται τη ζωή σου. Αντίθετα, αν διατηρείς μια σχέση που σε καλύπτει, τώρα θα αποφασίσεις να την επισημοποιήσεις και να ανοίξεις ένα νέο κεφάλαιο στη ζωή σου. Τέλος, αν είσαι ελεύθερος, η στενή σύνοδος της Μαύρης Σελήνης με τον Ήλιο, θα φέρει ένα νέο πάθος στη ζωή σου.\nΑγαπητέ Λέοντα, η πρώτη Πανσέληνος του καλοκαιριού, πραγματοποιείται στις 23 Ιουνίου, στον έκτο οίκο του ηλιακού σου ωροσκοπίου που σχετίζεται με την εργασία και την υγεία σου. Έτσι, το επόμενο δεκαπενθήμερο, θα χρειαστεί να εργαστείς πιο εντατικά και να κάνεις ό,τι περνάει από το χέρι σου, προκειμένου να εξασφαλίσεις καλύτερες συνθήκες και προοπτικές. Αν είσαι άνεργος ή αναζητάς μια καλύτερη τύχη, θα πρέπει να δραστηριοποιηθείς περισσότερο, καθώς είναι πιο πιθανό να βρεις μια δουλειά που θα σε καλύπτει απόλυτα και θα σου παρέχει και ικανοποιητικές αποδοχές. Η συγκεκριμένη Πανσέληνος είναι επίσης κατάλληλη για να ασχοληθείς με την υγεία και την υγιεινή σου, να ξεκινήσεις μια διατροφή, κυρίως αν θέλεις να χάσεις βάρος, ή να κάνεις μια γενική ανανέωση στην εμφάνισή σου που θα τονώσει και την ψυχολογία σου.\nΗ πρώτη Πανσέληνος του καλοκαιριού που διαμορφώνεται στις 23 Ιουνίου, είναι εξαιρετικά θετική για σένα φίλε Παρθένε, αφού πραγματοποιείται στο συμβατό ζώδιο του Αιγόκερω και τον ευνοϊκό πέμπτο οίκο του ηλιακού σου ωροσκοπίου. Έτσι, το επόμενο δεκαπενθήμερο, θα δεις τη ζωή σου να αλλάζει προς το καλύτερο και τη σχέση σου με τον σύντροφό σου, να βελτιώνεται αισθητά και να παίρνει το δρόμο προς την επισημοποίηση. Αν επιθυμείς να αποκτήσεις παιδί, είναι η κατάλληλη στιγμή να ξεκινήσεις τις προσπάθειες, ενώ αν είσαι ήδη γονιός, τα παιδιά σου θα σου προσφέρουν μεγάλες χαρές αυτό το διάστημα. Αν είσαι ελεύθερος, μπορείς να βασιστείς σε μια νέα γνωριμία, που θα σε καλύψει απόλυτα και που θα καταλήξει σε μια μακροχρόνια και σταθερή σχέση. Τέλος, όσοι Παρθένοι ασχολούνται με την τέχνη θα έχουν μεγάλη προβολή.\nΑγαπητέ Ζυγέ, η πρώτη Πανσέληνος του καλοκαιριού, πραγματοποιείται στις 23 Ιουνίου, στον τέταρτο οίκο του ηλιακού σου ωροσκοπίου, που σχετίζεται με το σπίτι και την οικογένεια. Έτσι, τις επόμενες δυο εβδομάδες, θα έχεις την ευκαιρία να ασχοληθείς περισσότερο με αυτούς τους τομείς και να κάνεις κάποιες αλλαγές που σκέφτεσαι εδώ και καιρό. Η περίπτωση της μετακόμισης, μιας ανακαίνισης ή ακόμα και μιας αγοραπωλησίας είναι πολύ πιθανή και το γεγονός αυτό θα επηρεάσει θετικά την πορεία των οικονομικών σου. Αν είσαι ελεύθερος, δεν αποκλείεται να αποφασίσεις να δεσμευτείς επίσημα με τον σύντροφό σου και να ξεκινήσεις να ψάχνεις το ιδανικό σπίτι που θα στεγάσει τον έρωτά σας. Η θετική συμμετοχή του Κρόνου και του Ποσειδώνα είναι ενθαρρυντική ακόμα και για να ξεκινήσεις μια επαγγελματική δραστηριότητα μέσα από τον οικιακό σου χώρο, η οποία θα σου αποφέρει μεγάλα κέρδη.\nΦίλε Σκορπιέ, η πρώτη Πανσέληνος του καλοκαιριού, πραγματοποιείται στις 23 Ιουνίου, στον τρίτο οίκο του ηλιακού σου ωροσκοπίου και δημιουργεί μια θετική όψη με το ζώδιό σου. Έτσι, το επόμενο δεκαπενθήμερο, η ζωή σου θα γίνει ιδιαίτερα δραστήρια και θα έχεις την ευκαιρία να επικοινωνήσεις με περισσότερο κόσμο, αλλά και να κάνεις νέες γνωριμίες που θα σου φανούν εξαιρετικά χρήσιμες. Ο έρωτας θα παίξει ένα καθοριστικό ρόλο στη ζωή σου, και είναι πολύ πιθανό να δεχτείς μια πρόταση γάμου που θα αλλάξει το πρόγραμμά σου, ή αν είσαι ελεύθερος, να γνωρίσεις ένα ξεχωριστό άτομο, που αμέσως θα δείξει τις σοβαρές του προθέσεις. Επιπλέον, θα έχεις την ευκαιρία να κάνεις αρκετές μετακινήσεις, σύντομες αποδράσεις ή και ένα πιο μακρινό ταξίδι που θα σε γεμίσει ευχάριστες εμπειρίες. Τέλος, το διάστημα αυτό είναι κατάλληλο για αγορά αυτοκινήτου, ηλεκτρικών ή ηλεκτρονικών συσκευών.\nΑγαπητέ Τοξότη, στις 23 Ιουνίου πραγματοποιείται η πρώτη Πανσέληνος του καλοκαιριού στον δεύτερο οίκο του ηλιακού σου ωροσκοπίου, που σχετίζεται με τα εισοδήματά σου και τις αξίες σου γενικότερα. Έτσι, το ερχόμενο δεκαπενθήμερο, εκείνο που θα σε απασχολήσει περισσότερο από κάθε τι, θα είναι το να οικοδομήσεις την οικονομική σου ασφάλεια και να εξασφαλίσεις μια καλύτερη ποιότητα ζωής. Για να το πετύχεις αυτό είσαι αποφασισμένος να εργαστείς σκληρά, ή να δραστηριοποιηθείς προκειμένου να βρεις μια νέα δουλειά αν είσαι άνεργος. Η τύχη ωστόσο, σου επιφυλάσσει και άλλες προοπτικές κι έτσι είναι πολύ πιθανό να καταφέρεις να εξασφαλίσεις ένα σημαντικό εισόδημα από την εκμετάλλευση κάποιου ακινήτου σου ή από ένα όφελος που θα σου προσφέρει η οικογένειά σου. Η Πανσέληνος επίσης είναι ιδανική για να εξασφαλίσεις και την συναισθηματική σου ασφάλεια που θα στην προσφέρει η επισημοποίηση μιας σοβαρής σχέσης.\nΦίλε Αιγόκερε, η πρώτη Πανσέληνος του καλοκαιριού σχηματίζεται στις 23 Ιουνίου και σε αφορά περισσότερο από κάθε άλλον, αφού διαμορφώνεται στο δικό σου ζώδιο. Το επόμενο δεκαπενθήμερο, μπορεί να θεωρηθεί ένα διάστημα προσωπικής ανάπτυξης και προόδου, καθώς θα μπορέσεις να πραγματοποιήσεις πολλά όνειρά σου. Η θετική συμμετοχή του κυβερνήτη σου Κρόνου και του Ποσειδώνα θα σε βοηθήσει να επικεντρωθείς στις επιθυμίες και τους στόχους σου και να βρεις τον δρόμο για την πραγματική ευτυχία που διαρκεί για πάντα και όχι για πρόσκαιρες επιτυχίες που δεν αντέχουν στο πέρασμα του χρόνου. Τα επιτεύγματά σου δεν θα είναι μόνο επαγγελματικά, αλλά θα αφορούν και στην προσωπική σου ζωή, αφού η συναισθηματική ισορροπία είναι το μέγιστο αγαθό που αποτελεί την κινητήριο δύναμή σου. Αυτό σημαίνει ότι ακόμα κι αν ανήκεις στους ορκισμένους εργένηδες, τώρα θα σκεφτείς πολύ σοβαρά την πιθανότητα του γάμου.\nΑγαπητέ Υδροχόε, στις 23 Ιουνίου σχηματίζεται η πρώτη Πανσέληνος του φετινού καλοκαιριού στον «μυστήριο» δωδέκατο οίκο του ηλιακού σου ωροσκοπίου. Έτσι, το επόμενο δεκαπενθήμερο, μπορεί να χαρακτηριστεί σαν μια περίοδος «απόσυρσης» και χαλάρωσης, το οποίο θα σου δώσει την ευκαιρία να αξιολογήσεις, να σκεφτείς και να οργανώσεις τα επόμενα βήματά σου. Ωστόσο, αυτό δεν σημαίνει ότι θα αλλάξεις τις συνήθειές σου, και θα αποκοπείς από τις αγαπημένες σου διασκεδάσεις, αντίθετα, ακόμα και μέσα σε πλήθος κόσμου, θα έχεις την ευκαιρία να παρατηρήσεις, να αφουγκραστείς τον σφυγμό της εποχής και να συλλέξεις πληροφορίες που θα σου δώσουν το έναυσμα να κάνεις σημαντικές βελτιώσεις στη δουλειά σου. Η συμμετοχή του Δία από την αναιρετική μοίρα των Διδύμων, θα σε βοηθήσει να βάλεις σε τάξη και την αισθηματική σου ζωή, και αν βρίσκεσαι σε δίλημμα να κάνεις την καλύτερη επιλογή.\nΦίλε Ιχθύ, η πρώτη Πανσέληνος του καλοκαιριού διαμορφώνεται στις 23 Ιουνίου στο ζώδιο του Αιγόκερω και τον ενδέκατο οίκο του ηλιακού σου ωροσκοπίου. Έτσι, τις επόμενες δυο εβδομάδες, η κοινωνικότητά σου θα είναι ιδιαίτερα τονισμένη και θα έχεις την ευκαιρία να συμμετάσχεις σε πολλές κοσμικές εκδηλώσεις, να απολαύσεις την παρέα των φίλων σου αλλά και να πραγματοποιήσεις τους προσωπικούς στόχους και τις φιλοδοξίες σου. Η θετική συμμετοχή του Κρόνου και του κυβερνήτη σου Ποσειδώνα, μπορεί να σου προσφέρει νέες δυνατότητες και προοπτικές τόσο στην προσωπική σου ζωή όσο και στα επαγγελματικά σου. Τα ταξίδια μπορούν να σου προσφέρουν μοναδικές εμπειρίες ή ιδέες που θα σου φανούν χρήσιμες στην δουλειά σου, ενώ δεν αποκλείεται να σου προσφερθεί μια αξιόλογη εργασία στο εξωτερικό. Ανάλογη εύνοια αναμένεται και στην προσωπική σου ζωή, καθώς είναι καιρός να επισημοποιήσεις μια σοβαρή σχέση, ή να κάνεις μια γνωριμία που θα αλλάξει προς το καλύτερο τη ζωή σου.\nAstroProvlepsis - Rena Mentaki 12:55 π.μ. Η ΟΨΗ ΤΗΣ ΕΒΔΟΜΑΔΑΣ Leave a Comment


Σποράδες - helloGreece\nΣποράδες λέγονται τα νησιά Σκιάθος, Σκόπελος, Αλόννησος, Περιστέρα, Κυρά Παναγιά, Γιούρα, Σκύρος και μερικά ακόμη νησάκια τα περισσότερα από τα οποία είναι ακατοίκητα. Διοικητικά η Σκύρος ανήκει στο νομό Εύβοιας, ενώ τα υπόλοιπα στο νομό Μαγνησίας.\nΘεωρείται ότι οι Σποράδες ήταν ενωμένες με τη Μαγνησία. Ένα τμήμα τους όμως, βυθίστηκε μέσα στη θάλασσα και έμειναν απέξω μόνο τα ψηλότερα τμήματα της στεριάς αυτής και έτσι δημιουργήθηκαν αυτά τα νησιά.\nΤα μεγαλύτερα είναι:\nΗ Σκιάθος, με έκταση 48 τετρ. χλμ. Το νησί αυτό καλύπτεται κατά το 70% από δάση πεύκων κυρίως και τα πετρώματά του είναι ασβεστολιθικά και κρυσταλλοπαγή.\nΗ Σκόπελος, με έκταση 96 τετρ. χλμ.. Το έδαφός της καλύπτεται επίσης κατά το μεγαλύτερο μέρος του από δάση πεύκων και τα πετρώματά της είναι ιζηματογενή και κρυσταλλικά.\nΗ Αλόννησος, με έκταση 65 τετρ. χλμ. Έχει κι αυτή δάση πεύκων καθώς και ελαιώνες στο βόρειο τμήμα της.\nΗ Αλόννησος είναι γνωστή για την απαράμιλλη φυσική της ομορφιά. Έχει πευκόφυτες περιοχές στο νότιο μέρος της με περιπατητικά μονοπάτια και πανέμορφα τοπία, αλλά και παραλίες […]\nΗ Σκιάθος είναι ένα πανέμορφο καταπράσινο νησί των Βόρειων Σποράδων. Οι πευκόφυτες πλαγιές της κατεβαίνουν μέχρι τη θάλασσα, όπου μια λουρίδα κάτασπρης άμμου, χωρίζει τα δένδρα […]\nΟνομάζεται και νησί του δάσους γιατί είναι το πιο πράσινο νησί στην Ελλάδα. Το έδαφος της στο μεγαλύτερο μέρος του καλύπτεται από πανέμορφα πευκοδάση που καταλήγουν […]\nΟι φυσικές της ομορφιές θα σας συνεπάρουν. Πανέμορφες παραλίες, σπηλιές και πυκνά πευκοδάση παραδοσιακά άσπρα σπίτια με τις χαρακτηριστικές επίπεδες στέγες και γραφικά σοκάκια […]


Charles Lloyd - The Quartets / ECM Press Release\nCharles Lloyd: τενόρο σαξόφωνο, φλάουτα, θιβετιανό όμποε\nBobo Stenson: πιάνο\nPalle Danielsson, Anders Jormin: ακουστικό μπάσο\nJon Christensen, Ralph Peterson, Billy Hart: ντραμς\nFigure In Blue, Memories Of Duke [DOWNLOAD]\nCd1: Fish Out Of Water\nFish Out Of Water [9:20]\nHagia Sophia [7:24]\nThe Dirge [10:10]\nEye Of Love [8:32]\nCd2: Notes From Big Sur\nPilgrimage To The Mountains (Part 1 Persevere) [7:16]\nSam Song [7:49]\nMonk In Paris [9:31]\nWhen Miss Jessye Sings [9:52]\nPilgrimage To The Mountains (Part 2 Surrender) [4:31]\nFigure In Blue, Memories Of Duke [9:23]\nThe Blessing [10:44]\nBrother On The Rooftop [11:58]\nCd4: All My Relations\nPiercing The Veil [8:28]\nLittle Peace [6:33]\nThelonious Theonlyus [7:44]\nCape To Cairo Suite (Hommage To Mandela) [15:23]\nEvanstide, Where Lotus Bloom [10:51]\nAll My Relations [10:48]\nHymne To The Mother [8:31]\nTales Of Rumi [16:40]\nHow Can I Tell You [6:16]\nDesolation Sound [6:01]\nNachiketa’s Lament [6:18]\nDurga Durga [3:20]\nΑυτό το 5απλό άλμπουμ του οποίου η έκδοση συμπίπτει με τον εορτασμό των 75 χρόνων του Charles Lloyd τον Μάρτιο του 2013, συγκεντρώνει τα πρώτα βήματα της συνεργασίας του μεγάλου σαξοφωνίστα με την ECM.\nH συλλογή περιλαμβάνει τα ακόλουθα άλμπουμ: Fish Out Of Water, Notes from Big Sur, The Call, All My Relations και το Canto.\nΚαι τα 5 αυτά άλμπουμ είναι ηχογραφημένα στο Όσλο από το 1989 εως το 1996 με παραγωγό τον Manfred Eicher και ανθολογούν μια ιδιαίτερα πλούσια και δημιουργική περίοδο στη μουσική ζωή του Charles Lloyd. To άλμπουμ Fish Out Of Water σηματοδοτεί την επιστροφή του Lloyd μετά από την πολύχρονη απουσία του από τη σκηνή της jazz.\nΉταν την εποχή που συνεργάστηκε με σκανδιναβούς μουσικούς οι οποίοι είχαν εμπνευστεί από το δικό του πρωτοπόρο παίξιμο της δεκαετίας του ’60 και οι οποίοι ήταν μουσικά σε θέση τόσο να τον υποστηρίξουν όσο και να τον προσκαλέσουν σε νέες διαδρομές.\nΈνας ιδιαίτερα ισχυρός δεσμός σφυρηλατήθηκε με τον πιανίστα Bobo Stenson, ο οποίος παίζει σε όλα τα άλμπουμ της παρούσας συλλογής και ο οποίος υπήρξε ένας σημαντικός συμμέτοχος της αρχιτεκτονικής του ήχου του γκρουπ με τον τρόπο που το αντιλαμβανόταν ο Lloyd.\nΚαι όπως είχε ο Charles Lloyd δηλώσει το 1995, «Στην πραγματικότητα δεν διεκδικώ την πατρότητα στη μουσική μου. Είμαι περήφανος για το γκρουπ μου, όμως αυτό δεν έχει να κάνει με το ωραίο σόλο που έγινε εδώ ή εκεί. Πρόκειται για εκείνες τις μαγικές στιγμές που η μουσική ανοίγει τόσο και τότε είναι που νιώθεις πως είσαι πράγματι σπίτι». Η έκδοση που συνοδεύει το 5απλό cd περιλαμβάνει ένα σημείωμα του Thomas Conrad καθώς και φωτογραφίες της Dorothy Darr.\nΚαι όπως είχε ο Charles Lloyd δηλώσει το 1995, «Στην πραγματικότητα δεν διεκδικώ την πατρότητα στη μουσική μου. Είμαι περήφανος για το γκρουπ μου, όμως αυτό δεν έχει να κάνει με το ωραίο σόλο που έγινε εδώ ή εκεί. Πρόκειται για εκείνες τις μαγικές στιγμές που η μουσική ανοίγει τόσο και τότε είναι που νιώθεις πως είσαι πράγματι σπίτι».\nΗ έκδοση που συνοδεύει το 5απλό cd περιλαμβάνει ένα σημείωμα του Thomas Conrad καθώς και φωτογραφίες της Dorothy Darr.


Oι δύο άνδρες είναι καλοί φίλοι εδώ και πολλά χρόνια.\n1.537 Επισκέψεις στο άρθρο - Ημερομηνία δημοσίευσης: 7/2/2019\nO Nίκι Λάουντα μπορεί να κάνει τα πάντα για να προλάβει βρίσκεται στο πόστο του στην Mercedes κατά την έναρξη των δοκιμών που θα γίνουν στην Βαρκελώνη, ή τουλάχιστον στον πρώτο αγώνα της χρονιάς στην Αυστραλία, ωστόσο φαίνεται πως κάτι τέτοιο δεν θα γίνει δυνατό.\nΥπενθυμίζουμε πως ο Aυστριακός πρώην πιλότος της F1 είχε υποβληθεί σε μεταμόσχευση πνεύμονα τον περασμένο Αύγουστο, ενώ λίγο αργότερα η υγεία του ξαναεπιβαρύνθηκε από μία βαριάς μορφής ίωση και χρειάστηκε να μπει προληπτικά στην εντατική.\nΟ καλός του φίλος και υψηλόβαθμο στέλεχος της Red Bull Χέλμουτ Μάρκο: «Aργεί η επιστροφή του Λάουντα»δήλωσε: «H εξάμηνη παραμονή στο νοσοκομείο κόστισε στον Nικι. Πρέπει να αναρρώσει και άλλο, χρειάζεται πολύ υπομονή. Ο Λάουντα θα υποστηρίζει την ομάδα του από το τηλέφωνο».\nΑυτή την στιγμή ο «θρύλος» της F1 δουλεύει πάνω στην βελτίωση της φυσικής του κατάστασης, ώστε να μπορέσει να ανταπεξέλθει στα καθήκοντα του ως μη εκτελεστικός πρόεδρος της ομάδας της Mercedes-AMG στην Formula 1.


Ο ΠΑΡΑΞΕΝΟΣ ΕΡΜΗΣ ΣΤΟΝ ΤΟΞΟΤΗ, ΚΑΙ Η ΑΝΑΔΡΟΜΗ ΤΟΥ\nΑρχική σελίδα Άρθρα Αστρολογική Επικαιρότητα Ο παράξενος Ερμής στον Τοξότη, και η αναδρομή του\n<p>Ο Ερμής εισήλθε στο αντίθετο ζώδιό του, στον Τοξότη στις 5 Νοεμβρίου. Οι λεπτομέρειες αυτής της διέλευσης θα είναι πολύ σημαντικές, καθώς ο Ερμής από εδώ ακριβώς, από το περίεργο και φλογισμένο – και πτωτικό για τον ίδιο – ζώδιο των μεταβολών θα κάνει τις ιδέες μας να τεντωθούν σε ένα ευρύ καμβά, και η λογική θα εμπλουτιστεί με πίστη και ελπίδα.\nΟ Ερμής στο Τοξότη είναι ο αφηγητής, ο ιεροκήρυκας και ο πωλητής. Οι λέξεις εξελίσσονται σμε μια ενθουσιασμένη βιασύνη, το μυαλό μας θέλει να παραδοθεί στον ζήλο της υψηλότερης γνώσης. Όλα ακούγονται μεγαλύτερα και πιο πειστικά. Τα γεγονότα είναι λιγότερο σημαντικά από τη γενική αίσθηση του τι μεταφέρεται. Αυτό είναι εξαιρετικό αν ψάχνετε για νέα εισροή ενέργειας, νέες επαφές ή έμπνευση. Εάν αισθανθήκατε κλειδωμένο το μυαλό σας με καταθλιπτικές / περιοριστικές πληροφορίες, αυτή η διέλευση μπορεί να είναι το ανοιχτό παράθυρό σας.\nΤι είναι δυνατόν; Σχεδόν οτιδήποτε μπορείτε να σκεφτείτε!\nΕπειδή τα γεγονότα θα παραμορφωθούν, η πραγματικότητα γίνεται σχεδόν μαγική. Σημαντικές λεπτομέρειες θα αγνοηθούν, καθώς ο Τοξότης ενδιαφέρεται μόνο για τη μεγάλη εικόνα (ας ανησυχήσουμε για τα μικρά πράγματα αργότερα). Η αλήθεια θα γίνει ένα ζήτημα. Οι αριθμοί και τα γράμματα προσθέτουν την αλήθεια; Δεν μπορείτε να παραβλέψετε τα κρύα, σκληρά γεγονότα. Αλλά τι γίνεται με τη διαίσθηση και την προοπτική;\nΑυτό που είναι αληθινό και αυτό που είναι υπερβολικό θα πάρει πρόσθετο νόημα όταν Ο Ερμής γυρίσει ανάδρομος στην τελευταία μοίρα του Τοξότη, στις 3 Δεκεμβρίου. Θα φτάσετε μέχρι το τέλος, τότε θα είναι καιρός να ρίξετε μια πιο προσεκτική ματιά στην αφήγηση. Ο ανάδρομος Ερμής θα επανεξετάσει και θα θέσει τις συγκεκριμένες ερωτήσεις, επιλέγοντας (ή αποδεικνύοντας) αυτό στο οποίο βάλατε την πίστη σας. Μέχρι τη στιγμή που ο Ερμής θα είναι ορθός, θα πρέπει να έχετε μια σαφή ιδέα για το τι μπορείτε να πιστέψετε. Και, θα ειδοποιηθείτε για οποιεσδήποτε σημαντικές λεπτομέρειες που έχουν παραβλεφθεί πάνω στη βιασύνη να πείτε ή να διαβάσετε ή να ακούσετε αυτή την ιστορία που σας ενδιαφέρει.\nΣημειώστε ότι ο Ερμής θα ενώσει τις δυνάμεις του μέσω συνόδου με τον Κρόνο ακριβώς πριν την αναδρομή, λίγο μετά, και λίγες μέρες μετά την είσοδο στον Αιγόκερω, στην 2η. Ο Κρόνος θα είναι πάνω από την όποια εξέλιξή σας, φέρνοντας την πραγματικότητα σε επαφή με την διαίσθηση. Αυτό σημαίνει ότι μπορείτε να εξερευνήσετε τις μεγάλες έννοιες και να ακούσετε τις μεγάλες υποσχέσεις, αλλά δεν θα είστε σε θέση να ξεφύγετε από κάποιες αδιαμφισβήτητες αλήθειες. Σε περίπτωση αμφιβολίας, χρησιμοποιήστε τον Κρόνο ως οδηγό σας - ίσως διαπιστώσετε ότι η διαίσθησή σας είναι ευθυγραμμισμένη με τον Κρόνο, αν βρίσκεστε στο σωστό δρόμο. Η αίσθηση των κανόνων και των ορίων (πόσο μακριά μπορείτε να πάτε) θα έχει σημασία.\nΕδώ είναι οι όψεις που θα κάνει ο Ερμής στον Τοξότη:\n7 Νοεμβρίου 2017: χιαστί με την Παλλάδα στον Ταύρο\n13 Νοεμβρίου 2017: τετράγωνο με τον ανάδρομο Ποσειδώνα στους Ιχθείς\n16 Νοεμβρίου 2017: Τρίγωνο με την Δήμητρα στον Λέοντα\n17 Νοεμβρίου 2017: εξάγωνο με τον Άρη στον Ζυγό\n19 Νοεμβρίου 2017: Τρίγωνο με τον Βόρειο Δεσμό της Σελήνης στον Λέοντα\n24 Νοεμβρίου 2017: τετράγωνο με τον ανάδρομο Χείρωνα στους Ιχθείς\n25 Νοεμβρίου 2017: τρίγωνο με τον ανάδρομο Ουρανό στον Κριό\n27 Νοεμβρίου 2017: τρίγωνο με την ανάδρομη Παλλάδα στον Κριό\n28η Νοεμβρίου 2017 σε σύνοδο με τον Κρόνο\n3η Δεκεμβρίου 2017: ανάδρομος ο Ερμής στην 29η μοίρα του Τοξότη\n6η Δεκεμβρίου 2017: σε σύνοδο με τον Κρόνο\n6η Δεκεμβρίου 2017: εξάγωνο με τον Άρη στον Ζυγό\n9 Δεκεμβρίου 2017: τρίγωνο με την ανάδρομη Παλλάδα στον Κριό\n10 Δεκεμβρίου 2017: τρίγωνο με τον ανάδρομο Ουρανό στον Κριό\n10 Δεκεμβρίου 2017: τετράγωνο με τον Χείρωνα στους Ιχθείς\nΔεκέμβριος 12, 2017: σε σύνοδο με τον Ήλιο\n15 Δεκεμβρίου 2017: Τρίγωνο με την Δήμητρα στον Λέοντα\nΔεκέμβριος 15, 2017: σε σύνοδο με την Αφροδίτη\n16 Δεκεμβρίου 2017: Τρίγωνο με τον Βόρειο Δεσμό της Σελήνης στον Λέοντα\n22 Δεκεμβρίου 2017: ο Ερμής γυρίζει ορθός\n29 Δεκεμβρίου 2017: Τρίγωνο με τον Βόρειο Δεσμό της Σελήνης στον Λέοντα\n31 Δεκεμβρίου 2017: Τρίγωνο με την Δήμητρα στον Λέοντα\n6 Ιανουαρίου 2018: Τρίγωνο με τον Ουρανό στον Κριό\n6 Ιανουαρίου 2018: τετράγωνο με τον Χείρωνα στους Ιχθείς\n9η Ιαν., 2018: τρίγωνο με την Παλλάδα στον Κριό\n11 Ιανουαρίου 2018: Είσοδος του Ερμή στον Αιγόκερω


Στο παρόν άρθρο θα αναλύσουμε τι σημαίνει ΑΠΟΚΡΥΦΙΣΤΙΚΗ ΝΕΑ ΕΠΟΧΗ, θα αναφερθούμε σε ορισμένες σύγχρονες μορφές αποκρυφισμού και θα γνωρίσουμε τις επικίνδυνες απόψεις μερικών παραθρησκευτικών κινημάτων που δρουν παγκοσμίως. Δυστυχώς πολλοί άνθρωποι έχουν χάσει την ελευθερία τους, τις οικογένειές τους, τις περιουσίες τους, έχουν απελπιστεί ή έχουν αυτοκτονήσει, επειδή έμπλεξαν σε γρανάζια και μηχανισμούς αποκρυφιστικούς, έχουν δεθεί σε ιστούς πνευματιστικούς και παραθρησκευτικούς και έχουν υποστεί οικονομική επίσης αφαίμαξη. Ο κίνδυνος είναι πιο άμεσος για τους εφήβους και τη νεολαία, που δεν αντιλαμβάνονται εξαρχής τους κινδύνους, αλλά από περιέργεια, εσωτερική αναζήτηση, καθαρή ψυχή και ανάγκη εμπιστοσύνης, βουτούν πολλές φορές σε δηλητηριασμένα πνευματικώς νερά και πέφτουν ευκολότερα θύματα της νεογνωστικής και μεταφυσικής πλεκτάνης των ημερών μας. Γι’ αυτό και πρέπει να είμαστε όλοι ενήμεροι για να μπορούμε να βοηθήσουμε αν χρειαστεί τους εαυτούς μας, τους συγγενείς μας, αλλά και κάθε συνάνθρωπό μας.\nΗ διδασκαλία της ΝΕΑΣ ΕΠΟΧΗΣ περιλαμβάνει ένα κράμα διδασκαλιών του γνωστικισμού, του εσωτερισμού, του πνευματισμού και της μαγείας, της Θεοσοφίας, της αστρολογίας, του δωδεκαθεϊσμού, του Ινδουϊσμού, της μετενσάρκωσης, του διαλογισμού, μιας μεταφυσικής οικολογίας (πνεύματα υποτίθεται της φύσεως, ότι είμαστε ένα με τη φύση κ.α.) και διαφόρων κλάδων των θετικών επιστημών. Στην Ελλάδα, γενικότερα στην Ευρώπη και στην Αμερική, παρουσιάζεται η Νέα Εποχή με τη μορφή σχολών εσωτερισμού και νεογνωστικής φιλοσοφίας, καθώς και πλήθους εταιρειών και συλλόγων ποικίλου περιεχομένου, που «διδάσκουν» από «θετική ενέργεια», χαλάρωση με διαλογισμό και «καλή αύρα» στην εργασία, τις γραφειοκρατικές ενασχολήσεις και τις επιχειρήσεις, μέχρι τρόπους «εξόδου της ψυχής» υποτίθεται από το σώμα ή επικοινωνίας με εξωγαλαξιακούς μεσσίες. Τα φαινόμενα αυτά έχουν λάβει μεγάλες διαστάσεις και χρήζουν σωστής και οργανωμένης αντιμετώπισης.\nΤα βασικά συνθήματα της Νέας Εποχής είναι: ΕΝΟΤΗΤΑ, ΟΛΟΠΟΙΗΣΗ, μια κακώς εννοούμενη ΘΕΟΠΟΙΗΣΗ του ανθρώπου και ΑΥΤΟΛΑΤΡΕΙΑ. Πιστεύουν ότι «όλα είναι Θεός και όλα είναι Ένα». ‘Θεοποίηση’ για τους οπαδούς της Ν.Ε. είναι η αυτοθέωση, η σωτηρία μόνο από τις δικές μας δυνάμεις, που σε ύπνωση, δήθεν, βρίσκονται μέσα μας, και που επέρχεται μόνο με τη γνώση και όχι με την πίστη. Όσο για την ‘Αυτολατρεία’, διδάσκουν την προσκύνηση του εαυτού μας, με τη δικαιολογία ότι "Ο Θεός που κατοικεί μέσα μας είναι ο ίδιος ο εαυτός μας" ή προτρέπουν να συνειδητοποιήσει ο καθένας ξεχωριστά πως "Εγώ είμαι Θεός, δεν υπάρχει άλλος". Οι αποκρυφιστές αρνούνται τη χριστιανική διδασκαλία και προσπαθούν να παρουσιάσουν τα κατορθώματά τους ως επιστήμη και ως “ξύπνημα” των εσωτερικών βιολογικών δυνάμεων, με τη βοήθεια των οποίων επιτελούν διάφορα παραψυχολογικά φαινόμενα.\nΗ Νέα Εποχή διδάσκει αντιχριστιανικά τα παιδιά μας ότι:\nόλοι είμαστε στην ουσία μας θεοί και δεν χρειαζόμαστε τον πραγματικό Θεό,\nότι υπάρχουν «δυνάμεις» στη φύση που μπορούμε να εξασκήσουμε με κατάλληλες τεχνικές,\nότι οντότητες με υπερφυσικές δυνάμεις και πνευματικοί εξωγήινοι «διδάσκαλοι» μπορούν να μας κάνουν «κανάλια» και να επικοινωνήσουν με τους ανθρώπους μέσα από εμάς,\nότι ο διαλογισμός και η γιόγκα μπορούν να αντικαταστήσουν καλλίτερα την χριστιανική προσευχή,\nότι ο Χριστός δεν είναι ο μόνος ενσαρκωμένος Θεός, αλλά μια από τις πολλές ενσαρκώσεις θείων όντων,\nότι μπορούμε να χρησιμοποιήσουμε ξόρκια και αποκρυφιστικά σύμβολα για όποιο σκοπό θέλουμε\nκαι ότι δεν υπάρχει ανάσταση νεκρών, παρά μόνο αιθέρια πνεύματα που ταξιδεύουν στους αιώνες και συνεχώς χρησιμοποιούν διαφορετικά σώματα για να υλοποιηθούν.\nΗ φιλολογία της Νέας Εποχής κατακλύζει όλο και περισσότερο τα παιδιά μας με ιστορίες σχετικές με οραματισμούς, μεταφυσικά όνειρα, μαντείες και θεραπείες μέσω απόκρυφων δυνάμεων. Στα πλαίσια αυτά οι συμφεροντολόγοι και κερδοσκόποι γκουρού κερδίζουν έδαφος και οι νεοεποχίτες ιερείς αλλότριων θεών παραμυθιάζουν τους νέους μας με υποσχέσεις αυτοφώτισης, αυτοσωτηρίας και ψυχικής ηδονής.\nΚαι τα λεγόμενα ΧΑΡΙΣΜΑΤΙΚΑ ΚΙΝΗΜΑΤΑ, απλωμένα σε όλον τον κόσμο, εντάσσονται στην περίπτωση του μεντιουμισμού και χρησιμοποιούν το υποτιθέμενο χάρισμα των γλωσσών ή ‘γλωσσολαλιάς’. Μιλάνε δηλαδή οι οπαδοί τους διάφορες ακαταλαβίστικες γλώσσες, που ούτε οι ίδιοι δεν ξέρουν φυσικά τι λένε. Ποτέ όμως ο Θεός δεν δημιουργεί λογική σύγχυση, αφού ακόμη και οι προφήτες στην Π.Δ. ήξεραν τι έλεγαν και δεν έπεφταν σε κώμα, ας πούμε, όταν μετέδιδαν το θέλημα του Θεού. Διάφορες ομάδες ΑΚΡΑΙΩΝ ΠΡΟΤΕΣΤΑΝΤΩΝ ανά τον κόσμο ενώνουν τα χέρια, ζητούν το ‘άγιο πνεύμα’, αρχίζουν να γελάνε ασταμάτητα, άντρες και γυναίκες πέφτουν χάμω, το σώμα τους εκτελεί σπασμωδικές κινήσεις, βαδίζουν με τα τέσσερα, πέφτουν σε ύπνωση, μιλούν ‘γλώσσες’ και προβαίνουν σε θεραπείες. Τέτοια ‘δώρα πνευμάτων’ έχουν δοθεί και σε ορθόδοξες οργανώσεις και σε καθολικές, με γλώσσες, θεραπείες και αποκαλύψεις. Το σωστό είναι να μιλάμε μάλλον όχι για βάπτισμα του πνεύματος, αλλά για βάπτισμα ΜΕ ΤΑ ΠΝΕΥΜΑΤΑ ΤΟΥ ΠΝΕΥΜΑΤΙΣΜΟΥ. Διότι δεν είναι υγιείς εκδηλώσεις πίστεως. Και ας μην ξεχνάμε τα λόγια του Χριστού, ότι «Θα σηκωθούν ψευδόχριστοι και ψευτοπροφήτες και θα σας δείξουν σημεία και τέρατα» (Ματθ. 24,24). Ακόμη, θαύματα έκαναν και οι μάγοι του φαραώ, χωρίς να είναι του Θεού. Αλλά και ο Χριστός αποκαλύπτει μιλώντας για τη μέλλουσα κρίση, ότι πολλοί αν και θα του πουν ότι έκαναν τόσα και τόσα θαύματα στο όνομά του, θα τους θεωρήσει στο τέλος πως δεν είναι δικοί του. Οι θεραπείες και γλώσσες επομένως δεν είναι απόδειξη ότι κάποιος βρίσκεται με το μέρος του Θεού.\nΓΙΑ ΤΗ ΓΙΟΓΚΑ ΚΑΙ ΤΟΝ ΔΙΑΛΟΓΙΣΜΟ, που είναι πολύ της μόδας: Είναι τεχνικές αναπνοής και διαφόρων στάσεων του σώματος, σε συνδυασμό με συγκέντρωση της προσοχής σε ένα σημείο. Δεν είναι όμως μόνο χαλάρωση, αλλά και προσευχή σε μια ινδουιστική θεότητα (μάντρας), που επαναλαμβάνεται με τη μορφής μιας ιερής συλλαβής. Προσπαθούν έτσι να οδηγήσουν στον έλεγχο της συνείδησης και του σώματος και την ένωση με το Υπέρτατο Ον. Έχει θρησκευτική πηγή επομένως η γιόγκα και ο διαλογισμός και εισάγει στις θρησκείες της Άπω Ανατολής, ενώ απομακρύνει από την χριστιανική μας παράδοση. Διότι πρόκειται για ένα αντιχριστιανικό θρησκευτικό σύστημα, που δεν δέχεται προσωπικό Τριαδικό Θεό, έχει σαν κύρια διδασκαλία τη μετενσάρκωση και σκλαβώνει τον άνθρωπο, στα ανώτερα στάδια, στα πνεύματα του Πνευματισμού.\nΤΑ ΟΝΕΙΡΑ αποτελούν βασικό συστατικό στοιχείο στη Μαγεία και τον Πνευματισμό της Νέας Εποχής. "Ρωτήστε τα όνειρά σας διδάσκουν και θα πάρετε απάντηση". Ο Σταυρός και ο Χριστός στα όνειρα και το διαλογισμό της Ν.Ε. χρησιμοποιούνται σαν απλά σύμβολα, με τον ίδιο τρόπο που χρησιμοποιούν τα πρόσωπα, ζώα ή πράγματα. Γι’ αυτό χρειάζεται μεγάλη προσοχή και όχι εμπιστοσύνη. Τα όνειρα εκ Θεού είναι πολύ ελάχιστα, και αναφέρονται σε σοβαρότατα ψυχωφελή και κοινωφελή θέματα. Ενώ τα εκ του σατανά όνειρα είναι πολυάριθμα, έχουν σκοπό να εκθέσουν και ρεζιλέψουν τους ανθρώπους, να τους οδηγήσουν στους ονειροκριτές και την πνευματιστική εξήγησή τους, να κάνουν κακό σ' όσους τα εμπιστεύονται.\nΓΙΑ ΤΙΣ ΠΑΡΑΘΡΗΣΚΕΥΤΙΚΕΣ ΟΡΓΑΝΩΣΕΙΣ: Εννοούμε οργανώσεις, συλλόγους, λέσχες κ.λπ. που έχουν άδεια λειτουργίας ως θρησκευτικά σωματεία, αλλά πολλές απ’ αυτές είναι σέκτες, όπως λέγονται ή ψυχολατρείες. Δηλαδή, έχουν εξωτερικά τη μορφή θρησκείας, αλλά στην πραγματικότητα μπορεί να πουλάνε όπλα, ναρκωτικά, έχουν επιχειρήσεις παράνομες, ‘ξεπλένουν’ μαύρο χρήμα κ.α. Το χειρότερο είναι ότι στρατολογούν υπαλλήλους που έχουν σιγά σιγά υποστεί πλύση εγκεφάλου, οι οποίοι δουλεύουν αφιλοκερδώς και καταπιέζονται ψυχολογικά και σωματικά, νέα παιδιά που τους έχουν πείσει ότι οι εκτός της οργάνωσης είναι εχθροί και επικίνδυνοι, τους έχουν οδηγήσει σε διακοπή των σχέσεων με τους γονείς και συγγενείς τους, κάποιοι έχουν υποστεί σεξουαλική κακοποίηση, τους φυγαδεύουν παράνομα στο εξωτερικό και είναι γεμάτοι οι οπαδοί από αγωνία και φοβίες.\nΠαρακολουθούμε και μια αναθέρμανση της παλιάς θρησκείας των ΔΩΔΕΚΑ ΘΕΩΝ ΤΟΥ ΟΛΥΜΠΟΥ, αλλά είναι γενικό το φαινόμενο σε όλα τα κράτη, όπου βγαίνουν στην επιφάνεια νεκρές θρησκείες που δεν έχουν να προσφέρουν τίποτα πια στην ανθρωπότητα. Και δεν έχουν να προσφέρουν ουσιαστικά γιατί μόνο ο Ιησούς Χριστός ένωσε Θεό και άνθρωπο, με τη Σάρκωσή Του, τη μοναδική Του διδασκαλία, τα εκούσια Πάθη Του και την Ανάστασή Του. Οπότε μέσω των μυστηρίων της Εκκλησίας, ο κάθε άνθρωπος μπορεί πλέον να ενωθεί με την άκτιστη Χάρη του Θεού και να τελειοποιηθεί οντολογικά, όχι απλά ηθικά και εξωτερικά. Οι οπαδοί τους λόγω ανασφάλειας περιχαρακώνονται σε ιδέες φυλετικές, εθνικιστικές, και απομονωτικές. Βλέπουν τους έξω με αντιπάθεια και φόβο και τους εαυτούς τους ως μόνους σωτήρες ενός υποτίθεται χαμένου ελληνικού μεγαλείου, που πρέπει πάση θυσία να ξανασταθεί στα πόδια του. Στην ουσία, ο Χριστιανισμός είναι που διέσωσε τον Ελληνισμό από τον σκοταδισμό και στην αναζήτηση των αρχαίων Ελλήνων προς την απόλυτη αλήθεια απάντησε ο απόστολος Παύλος, μιλώντας τους στην Αθήνα για τον ένα Θεό, τον άγνωστό τους Θεό, του οποίου είχαν και ιερά χωρίς φυσικά να τον γνωρίζουν. Μαντεία, ωροσκόπια, αστρολογία, κρατούσαν υπόδουλους τους ανθρώπους σε φυσικές δυνάμεις και πνευματικά καταπιέζονταν. Σε όλα αυτά έβαλε τέλος ο Κύριος Ιησούς, με την πνευματική ελευθερία που εγκαινίασε στον κόσμο. Από τότε το πεπρωμένο και η μοίρα έπαψαν να φοβίζουν τους ανθρώπους. Δεισιδαιμονίες, μαγείες, χαρτιά ταρώ, χειρομαντείες, μέντιουμ και άλλα τέτοια είναι τέχνες του κάτω κόσμου και ο χριστιανός δεν δικαιούται να έχει καμία σχέση μαζί τους. Διότι μόνο η αλήθεια του Τριαδικού Θεού σώζει και ελευθερώνει πραγματικά τους ανθρώπους. Ο άνθρωπος ολοκληρώνεται, τελειοποιείται, αγιάζεται. Αλλιώς παραμένει δέσμιος στην ύλη, στα πάθη του και την κτιστότητά του.\nΕίναι αλήθεια πως πολλές οργανώσεις της Ν.Ε. είναι ΟΥΦΟΛΟΓΙΚΕΣ και οι οπαδοί τους πιστεύουν ότι με ύπνωση δέχονται μηνύματα από υποτιθέμενους εξωγήινους για το μέλλον του πλανήτη μας, ή για το πώς πρέπει να ετοιμασθεί μια νέα γενιά ολοκληρωμένων ανθρώπων επί της γης, μια νέα φυλή καθαρμένων και εξαγνισμένων ανθρώπων κ.λπ. Διακρίνουμε λοιπόν εδώ μεταφυσική, πνευματισμό και φασισμό. Γιατί τις ίδιες θεοσοφικές ιδέες είχε και ο Χίτλερ. Είναι μια σύγχρονη μορφή θρησκείας επομένως οι εξωγήινοι, όπως είναι και οι νεώτερες τεχνικές των μέντιουμ, όπως είναι το κίνημα της γλωσσολαλιάς, όπως είναι οι ψευτοθεραπείες και τα οράματα πολλών δήθεν αγίων του προτεσταντικού χώρου κ.λπ., «με τα οποία ο διάβολος κερδίζει νεοφώτιστους στο απόκρυφο βασίλειό του».\nΈχουν πληθύνει και οι ΨΕΥΤΟΜΕΣΣΙΕΣ. Ένας σύγχρονος τέτοιος ‘μεσσίας’ ήταν ο Μουν (έχει πλέον πεθάνει), που ίδρυσε και θεωρείται ο Μεσσίας της ΕΝΩΤΙΚΗΣ ΕΚΚΛΗΣΙΑΣ. Κατά τη γνώμη του ο Χριστός απέτυχε στο σχέδιό του και ανέλαβε ο Μουν τη σωτηρία του κόσμου, διότι είναι ‘ο εκλεκτός του Θεού’. Η οργάνωσή του διαθέτει πάρα πολλά χρήματα και οπαδούς ανά τον κόσμο. Πολλοί άλλοι τέτοιοι μεσσίες έχουν δικές τους εκκλησίες με λειτουργικό τυπικό, διαθέτουν πόρνες ‘στην υπηρεσία του θεού’ και οι ιδεολογίες τους είναι καθαρά αντιχριστιανικές. Από τους οπαδούς τους θεωρούνται θεοί επί της γης. Η ΘΕΟΣΟΦΙΑ είναι πάντως η ρίζα της μετενσάρκωσης, του πνευματισμού και του αποκρυφισμού. Προσπάθησε μάλιστα να επιβάλλει έναν Ινδό ονόματι Κρισναμούρτι ως τον παγκόσμιο Μεσσία, αλλά ο άνθρωπος ενώ του είχαν κάνει από μικρό πλύση εγκεφάλου, ανακάλυψε μεγαλώνοντας πως δεν είναι ο Μεσσίας και τους εγκατέλειψε, και έγιναν έτσι διεθνώς ρεζίλι.\nΗ ΠΡΑΚΤΙΚΗ ΤΟΥ ΡΕΪΚΙ: Το ΡΕΪΚΙ ήρθε στην Ελλάδα τα τελευταία 15 χρόνια. Πρόκειται για ενεργειακή θεραπεία, όπου μαζεύει υποτίθεται κάποιος την ενέργεια που υπάρχει στη φύση και τη διοχετεύει είτε στο περιβάλλον, είτε σε άρρωστο όργανο, είτε στο φαγητό, οπότε αναζωογονείται ο άνθρωπος και θεραπεύεται. Η ενέργεια αυτή πιστεύεται ότι είναι μεταφυσική, αφού καλούν αγγέλους καθοδηγητές, πιστεύουν σε πνεύματα- οδηγούς και επικοινωνούν μαζί τους. Πολλοί δάσκαλοι ρέικι μιλούν για τσάνελλινγκ, ότι δηλαδή ο οπαδός γίνεται έτσι μέντιουμ και διοχετεύει μεταφυσική ενέργεια. Στον ανώτερο βαθμό οι μάστερς διευθύνονται για τις θεραπείες τους από πνεύματα – οδηγούς και τα αφήνουν όλα σ’ αυτά. Χρησιμοποιούν διαλογισμό, σύνδεση με ‘συμπαντική ενέργεια’, πιστεύουν στα ‘τσάκρας’, υποτιθέμενα κέντρα ενέργειας στο σώμα μας. Μετά τις πρώτες θεραπείες ακολουθούν και νευρικές και ψυχολογικές διαταραχές, που μοιάζουν με όσα προκύπτουν από το διαλογισμό. Δυστυχώς σήμερα που μιλάμε έχει γεμίσει η χώρα μας από δασκάλους ρέϊκι. Έλληνες ρέικι μάστερς έχουν βρει τρόπους, μαζί με θεατρικό παιχνίδι, ζωγραφική, κολλάζ κτλ., να κάνουν μυήσεις και στα παιδιά. Διοργανώνονται μάλιστα σε διάφορες πόλεις της Ελλάδας (σε σχολές, πολιτιστικούς συλλόγους κτλ) εργαστήρια για παιδιά, ενώ γίνονται και αντίστοιχα εργαστήρια για γονείς, δασκάλους, θεραπευτές κτλ. Ταυτόχρονα αυξάνονται τα πολυάριθμα «συνέδρια, σεμινάρια, εργαστήρια» «αυτοβελτίωσης, αυτοθεραπείας, θεραπείας του πλανήτη», οι εναλλακτικές διακοπές ρέικι κτλ σε διάφορα νησιά, παγκόσμια Συνέδρια Πνευματικής Αφύπνισης» κ.α. συναφή. Όλα αυτά τα σεμινάρια κοστίζουν ακριβά. Οι κίνδυνοι είναι όμως μεγάλοι, για μεγάλους και μικρούς. Ωθούνται στην απωανατολική φιλοσοφία, χάνουν την επαφή με την παράδοσή τους και εμπιστεύονται πολύ ανθρώπους που τους κοροϊδεύουν, τους καθοδηγούν και τους ελέγχουν ψυχοσωματικά.\nΝα έρθουμε και λίγο στην ΑΣΤΡΟΛΟΓΙΑ. Δυστυχώς πολλοί άνθρωποι κατευθύνονται αποκλειστικά από τα ζώδια τους, δηλ. την ομάδα άστρων που υπήρχε στον ουρανό όταν γεννήθηκαν. Δεν κάνουν τίποτα αν δεν συμβουλευτούν το ωροσκόπιό τους, δηλ. ένα συγκεκριμένο χάρτη του ουρανού, που ερμηνεύεται σύμφωνα με αυστηρά καθορισμένους κανόνες, και μάλιστα κάποιοι συμβουλεύονται τα άστρα για να γεννήσουν αγόρι ή κορίτσι. Αυτό βέβαια είναι ειδωλολατρία. Το μόνο που παρέχει η αστρολογία είναι λατρεία της άψυχης ύλης και είναι κατακριτέα από την Παλαιά Διαθήκη, τους προφήτες, τους Πατέρες της Εκκλησίας και τους Ιερούς Κανόνες. Διότι ο άνθρωπος υποδουλώνεται έτσι σε ασφυκτικές δυνάμεις, που κρύβουν τον αληθινό Θεό από τα μάτια του, ενώ στη Βίβλο όλες οι φυσικές δυνάμεις χάνουν το ειδωλολατρικό τους περιεχόμενο και υμνούν τον Γιαχβέ, και τον Ιησού Χριστό, τον Υιό Του, που έδωσε τέλος στις δεισιδαιμονίες, στην αστρική υποταγή και στο φόβο του πεπρωμένου. Αν ίσχυε η αστρολογία ο κόσμος δεν θα είχε κυβερνήτη το Θεό και ο άνθρωπος δεν θα είχε το αυτεξούσιο.\nΑς μιλήσουμε και για την ΜΕΤΕΝΣΑΡΚΩΣΗ. Την οποία συναντάμε σε πάρα πολλά βιβλία και είναι και πίστη των ινδουιστών. Γιατί εξαπλώθηκε τόσο πολύ η πίστη αυτή τα τελευταία χρόνια; Έχει μεγάλη διάδοση γιατί είναι ο κύριος αντίπαλος της Ανάστασης του Χριστού και των ανθρώπων. Η μετενσάρκωση βρίσκεται στη ρίζα όλων των συστημάτων της ΝΕΑΣ ΕΠΟΧΗΣ. Υποστηρίζει την εκμηδένιση του φυσικού σώματος, απορρίπτει την ανάσταση και τον Τριαδικό Θεό, ενώ πιστεύει ότι η ψυχή ταξιδεύει και ζει ευτυχισμένα από μερικά χρόνια μέχρι χιλιάδες αιώνες μετά θάνατον, για να επιστρέψει, στη συνέχεια, σε κάποιο φυτό, ζώο ή άνθρωπο, ώστε μετά από πάρα πολλές αναγεννήσεις να σωθεί η ψυχή, χαμένη στον απρόσωπο ωκεανό της Νιρβάνα. Οι άνθρωποι, δηλαδή, πιστεύουν οι οπαδοί της, σώζονται από μόνοι τους, χωρίς τη μεσολάβηση του Θεού, υποτασσόμενοι σε έναν απρόσωπο σκληρό Κοσμικό Νόμο ανακύκλωσης των πάντων. Η ΘΕΟΣΟΦΙΑ, που είναι η πηγή των αποκρύφων διδασκαλιών, βασίζεται στην μετενσάρκωση. Ιδρύθηκε από την Μπλαβάτσκυ, που υπήρξε μάγισσα και σατανίστρια. Πιστεύει η Θεοσοφία ότι το πραγματικό στον άνθρωπο είναι μόνο η ψυχή του, που λέγεται Ταξιδευτής. Ταξιδεύει στους αιώνες και βρίσκει κάθε φορά νέα σώματα για να ενσαρκωθεί. Το σώμα θεωρείται άχρηστο. Πιστεύει ακόμη η Θεοσοφία σε θεία όντα και διδασκάλους σοφίας από τους οποίους παίρνει πληροφορίες για το μέλλον της γης. Και που φυσικά για τον Χριστιανισμό είναι δαιμόνια.\nΓια τους χριστιανούς Ο ΧΡΙΣΤΟΣ ΑΠΟΤΕΛΕΙ ΤΟ Α ΚΑΙ ΤΟ Ω, τη μοναδική οδό της σωτηρίας και ζωής κάθε ανθρώπου. Η σωτηρία είναι χάρη, δωρεά του Θεού και όχι αυτοκατάκτηση. Ο Θεός δημιούργησε προσωπικά όντα εξ αγάπης, ακριβώς για να κοινωνούν μαζί του και να χαίρονται την προσωπική τους ελευθερία. Η ψυχή δεν θεωρείται στο Χριστιανισμό κομμάτι του Θεού, αλλά δημιούργημά του και το σώμα δεν είναι φυλακή της ψυχής, αλλά θα αναστηθεί δοξασμένο.\nΑΝΑΦΟΡΑ ΣΤΟΝ ΠΝΕΥΜΑΤΙΣΜΟ: Πνευματισμός είναι η επικοινωνία, υποτίθεται, με τους νεκρούς μέσω των μέντιουμ. Η Εκκλησία μας πιστεύει, και όχι αβάσιμα, ότι πρόκειται για αόρατα πονηρά πνεύματα, που υποκρίνονται τη φωνή πεθαμένων ανθρώπων. Φυσικά, σε αρκετές περιπτώσεις, πρόκειται για εξαπάτηση των αφελών με ταχυδακτυλουργικά κόλπα. Τα υποτιθέμενα αυτά πνεύματα των νεκρών υποκρίνονται ότι είναι διάφοροι άγιοι της Εκκλησίας, ή εξωγήινοι, αρνούνται ότι ο Ιησούς είναι ο Χριστός, καθοδηγούν τους ανθρώπους να πιστέψουν ότι όλοι θα σωθούν (ακόμη κι αν δεν το θέλουν), διδάσκουν αστρολογία, μετενσάρκωση και μαγικές πρακτικές. Έχουμε επομένως αντιχριστιανική διδασκαλία. Είναι όμως διδασκαλία της Εκκλησίας ότι ο Θεός αποκαλύπτεται μόνο μέσω εκείνων που έχουν καθαριστεί από τα πάθη τους και κοινωνούν με τις άκτιστες ενέργειες του Θεού (Γρηγόριος Θεολόγος), δηλ. των αγίων και Πατέρων της Εκκλησίας μας. Σε αντίθεση περίπτωση, μιλάμε για δαιμονική επενέργεια και σατανική πλάνη. Το ότι ο Θεός αποκαλύπτεται μόνο στους θεουμένους πιστούς αποκλείει την περίπτωση επίσης να είναι οι γλωσσολαλιές, τα οράματα και τα θαύματα, που ισχυρίζονται ότι δέχονται διάφορες χριστιανικές ομάδες, εκ Θεού, αλλά πρόκειται ή για ψυχολογικό φαινόμενο ή για δαιμονική επέμβαση.\nΤι μπορούμε να κάνουμε εμείς. ΤΙ ΣΤΑΣΗ ΠΡΕΠΕΙ ΝΑ ΚΡΑΤΗΣΟΥΜΕ; Το μεγαλείο και η αξία του ανθρώπου για τους Πατέρες της Εκκλησίας δε βρίσκεται στο ότι είναι ο άνθρωπος ομοίωση και εικόνα του κόσμου, αλλά στο ότι δημιουργήθηκε "κατ' εικόνα και καθ' ομοίωσιν" του Θεού και δια της θ. Ευχαριστίας ενώνεται μαζί Του. Το σώμα μας δεν είναι ο κόσμος, αλλά το γνήσιο Αρχέτυπό μας είναι ο Χριστός, η μοναδική σωτηρία μας. Αυτό επομένως που πρέπει να κάνουμε εμείς είναι να έχουμε πίστη ζεστή, να εκκλησιαζόμαστε, να είμαστε όσο μπορούμε ενήμεροι του τι πραγματικά συμβαίνει γύρω μας -γι’ αυτό τα λέμε αυτά, όχι για να φοβίσουμε κανέναν- να προσευχόμαστε κάθε μέρα και να είμαστε σε επαφή με τον εφημέριο ή τον πνευματικό μας. Να συμβουλεύουμε τα παιδιά μας με ειρήνη και πραότητα, γιατί αλλιώς δεν γίνεται τίποτα. Και τέλος, αν παρατηρήσουμε προσπάθειες από κάποιους να προσηλυτίσουν αθώα παιδιά σε τέτοιου είδους αιρέσεις, αν τα παιδιά μας είναι ανήλικα να καταφύγουμε στην αστυνομία, ενώ αν είναι ενήλικα το μόνο που μπορούμε να κάνουμε είναι με ηρεμία και υπομονή να τα συμβουλεύουμε, διότι διαφορετικά είναι σίγουρο ότι είτε θα φύγουν από το σπίτι, είτε θα τα κερδίσουν οι αρχηγοί της παραθρησκευτικής ομάδας, που τους λένε ότι δεν τα αγαπάμε ή ότι τα κρατάμε υπόδουλα στην άποψή μας.


Ελεύθεροι πολιορκημένοι- μια άλλη ανάγνωση | Έφη Γεωργάκη\nΤις τελευταίες μέρες έχουμε έρθει, οι περισσότεροι από εμάς, αντιμέτωποι με τον εγκλεισμό μας κι όλο και πιο συχνά ακούμε τη φράση πως είμαστε «Ελεύθεροι πολιορκημένοι». Το ομώνυμο ποίημα του Διονυσίου Σολωμού είναι ένα ποίημα ζωντανό, βαθιά συναισθηματικό, ρομαντικό και επίκαιρο. Η μελέτη εκ νέου του κειμένου αυτού, του δευτέρου σχεδιάσματος για την ακρίβεια, δημιουργεί μια γέφυρα ιστορική της ανθρώπινης (και πανανθρώπινης) κατάστασης του εγκλωβισμού καθώς και τον επαναπροσδιορισμό της έννοιας ελευθερία, της ανδρείας, της ψυχικής ανάτασης και της δύναμης της ανθρώπινη ψυχής.\nΣημείωση: Η ακόλουθη ανάγνωση του κειμένου είναι προσωπική και ενδέχεται συμπληρώσεις, σκέψεις, ή και διορθώσεις. Είναι παράλληλα κατάθεση σκέψεων και ψυχής. Είναι μια φωνή.\nΟπού συ μου ’γινες βαρύ κι ο Αγαρηνός το ξέρει[...]»\nΟι πόλεις είναι ήσυχες, τρομαχτικές και σήμερα «άκρα του τάφου σιωπή στον κάμπο βασιλεύει» -το αντιλαμβάνεται κανείς βγαίνοντας μια βόλτα βραδινή στην πόλη. Ο θάνατος έχει ρίξει ένα πέπλο φόβου σε όλους. Οι ανοιχτοί τάφοι όλο και γεμίζουν συνανθρώπους μας και οι στρατιώτες του βασιλιά Θανάτου έχουν λάβει εντολή να είναι σε ετοιμότητα. Η ανθρωπότητα έρχεται αντιμέτωπη με τρία θεριά : Τον φόβο, τον θάνατο και τη σιωπή. Μα τα θεριά δεν είναι μόνο τρία. Είναι σαν τη Λερναία Ύδρα, που κόβεις ένα κεφάλι και ξεπετάγονται κι άλλα.\n«[...]Λαλί πουλί παίρνει σπυρί κι η μάνα το ζηλευει[...]»\nΣήμερα, υπάρχουν ακόμα μανάδες που δεν έχουν τροφή για τα παιδιά τους. Υπήρχαν και πριν την κρίση του ιού. Μανάδες που αγωνιούν, που πάσχουν, που δεν έχουν ύπνο γιατί τα ντουλάπια τους είναι άδεια. Ας σκεφτεί κανείς τώρα με αυτήν την κρίση, τις κυρίες που καθάριζαν σπίτια… δεν μετακινούνται αυτές τις μέρες… δεν βγαίνει το μεροκάματο… όμως τα παιδιά τους πρέπει να φάνε.. και πόσες ακόμα μανάδες σε αυτόν τον κόσμο.. Υπάρχουν βέβαια και οι άλλες, αυτές που τα ντουλάπια τους είναι γεμάτα. Αυτές ζηλεύουν το πουλί για άλλους λόγους. Που λαλεί ακόμα -τι τυχερό το πουλί: Ανίδεο του φόβου, ακόμα λαλεί. Τυχερό πουλί: Είναι ελεύθερο -πετά και σχεδόν ιεροτελεστικά πιάνει το σπυρί. Η ευλάβεια του πουλιού ενυπάρχει πίσω από αυτόν τον στίχο. Το πουλί ευχαριστεί τον Θεό γι' αυτό το σπυρί: Λαλεί. Η μάνα έχει τα παιδιά της μέσα στο σπίτι, έγκλειστα κι αυτά, δεν τα αφήνει να πετάξουν για να τα προστατέψει, δεν τα αφήνει να πάρουν την τροφή που δίνουν οι παρέες, τα παιχνίδια, το σχολείο -όχι ότι δεν θα μάθουν τα παιδιά πράγματα στο σπίτι-, το φυτώριο του σχολείου, το ιερό σχολείο που συνδυάζει τις γνώσεις με το άνοιγμα νευρώνων στον εγκέφαλό που δημιουργεί το σύμπλεγμα των σχέσεων, η διαλεκτική της ομήγυρης, η αλληλεπίδραση. Η Μάνα λοιπόν ζηλεύει τον σπόρο της γνώσης που θα πάρει το πουλί, πέρα από την ελευθερία του.\nΚαι ο ποιητής ενισχύει αυτήν την κατάσταση:\n«[...]Τα μάτια η πείνα εμαύρισε· στα μάτια η μάνα μνέει·\nΠοια πείνα μαύρισε τα μάτια της μάνας σήμερα; Σε ποια μάτια ορκίζεται; Ο φόβος έχει μαυρίσει τα μάτια των μανάδων. Όμως δεν είναι μόνο η μάνα έτσι:\nΟπού συ μούγινες βαρύ κι’ ο Αγαρηνός το ξέρει[...]»\nΑυτοί οι στίχοι… πόσο μπορούν να μιλήσουν για το σήμερα! Αν σκεφτεί κανείς τους ανθρώπους που δεν μπορούν να δουλέψουν από το σπίτι τους και μειώνονται τα έσοδά τους και τους άλλους που δουλεύουν στην πρώτη γραμμή…γιατρούς, νοσοκόμες, οδηγούς, πωλητές στα σούπερ μάρκετ, προσωπικό καθαριότητας… Πώς φεύγουν όλοι αυτοί οι άνθρωποι να πάνε στη δουλειά τους; Πόσο βαριά είναι τα τουφέκια στα χέρια τους; Πολλά άρθρα στις εφημερίδες γράφουν πως κλαίγοντας πάνε και κλαίγοντας επιστρέφουν. Ποιος είναι όμως σήμερα ο Αγαρηνός; Ο Αγαρηνός μπορεί να είναι η ίδια η ασθένεια, αλλά και ο φόβος της ασθένειας. Ίσως και τα δυο μαζί. Ο ιός που δεν κάνει διακρίσεις από τη μία και ο φόβος που μεγαλώνει την ήδη τεράστια εικόνα του ιού. Και ένας φόβος που δεν είναι πλασματικός και φανταστικός… αλλά υπαρκτός.\nΚι όμως… αυτή τη μαυρίλα έρχεται μια εικόνα να τη φωτίσει.. έστω και για λίγο:\n«[...]Ο Απρίλης με τον Έρωτα χορεύουν και γελούνε,\nκι όσ’ άνθια βγαίνουν και καρποί τόσ’ άρματα σε κλειούνε[...]»\nΆνοιξη και τότε όπως και τώρα. Υπέροχος ο πρώτος στίχος. Φωτεινός. «Ο Απρίλης με τον έρωτα χορεύουν και γελούνε». Αμέσως-αμέσως δημιουργείται μια εικόνα ξεγνοιασιάς, χαράς, μια εικόνα λυτρωτική, που κάνει τον επόμενο στίχο να είναι ακόμα πιο τραγικός: «όσα άνθια βγαίνουν και καρποί τόσα άρματα σε κλείνουν». Μπορούν να αγγίξουν αυτοί οι στίχοι το σήμερα; Είναι άνοιξη… ο τόπος έχει αρχίσει να λουλουδίζει. Κι όμως δεν μπορεί κανείς να χαρεί την άνοιξη και το λουλούδισμα των φυτών, πρέπει όλοι να μείνουν σπίτι. Μέσα.\nΤα άρματα είναι οι φόβοι που δεν αφήνουν να χαρεί ο άνθρωπος τις ομορφιές της φύσης και παράλληλα τον δυσκολεύουν να χαρεί τον έρωτα που θα πρόσφερε η δημιουργία ενός καλλιτεχνικού έργου ή της ανάγνωσης ενός ωραίου βιβλίου ή του παιχνιδιού. Η σκιά του θανάτου, έρχεται να τραυματίσει τον έρωτα μέσα στις ψυχές, τον έρωτα που ζει έγκλειστος… ακούγεται τόσο συχνά από φίλους η φράση: «δεν έχω διάθεση να κάνω τίποτα… με έχει ρίξει αυτή η κατάσταση».\n«[...]Λευκό βουνάκι πρόβατα κινούμενο βελάζει,\nΌποιος πεθάνη σήμερα χίλιες φορές πεθαίνει[...]»\nΗ φύση ζει έναν οργασμό. Τα σύννεφα, η θάλασσα, ακόμα και το σκουληκάκι ή η μαύρη πέτρα ζουν την αποθέωση της ζωής κι όλη αυτή η ομορφιά κάνει τον θάνατο να είναι πιο τραγικός.\nΟ εγκλεισμός, ο φόβος και ο θάνατος όμως δημιουργούν τις κατάλληλες συνθήκες για να αναθεωρήσει κανείς τις αξίες της ζωής. Να δει κανείς ξανά τι είναι η ομορφιά. Να την αναγνωρίσει. (Η ώρα είναι 5 το πρωί και ένα πουλί έχει τρελαθεί έξω από το παράθυρο μου… τυχερό πουλί που καλημερίζεις τη μέρα με τραγούδι).\nΟ στίχος «Με χίλιες βρύσες χύνεται, με χίλιες γλώσσες κραίνει», σήμερα δείχνει την παγκόσμια διάσταση της συμφοράς. Δεν είναι προσωπική υπόθεση, ούτε τοπική. Οι γλώσσες των λαών ενώνονται, όλα τα χείλη ψελλίζουν τα ίδια λόγια.\nΌλος ο κόσμος σήμερα αναθεωρεί την έννοιά της ομορφιάς της ζωής. Η ομορφιά της ζωής είναι οι εμπειρίες, είναι οι εικόνες, είναι αυτά που μαζεύει ο άνθρωπος για το «μέσα» του. Δεν είναι τα υλικά αγαθά, είναι όλα τα άλλα που θα γεμίσουν την ψυχή του. Τις ώρες που ο θάνατος είναι τόσο κοντά, που έχει απλώσει τα χέρια του πάνω στον άνθρωπο, αυτές τις ώρες… δεν ζητά κανείς ένα καινούριο ζευγάρι παπούτσια… μα να δει μια φορά ακόμα το ηλιοβασίλεμα, τη θάλασσα, τον ουρανό, να μυρίσει ένα λουλούδι.\nΟ επόμενος στίχος έρχεται να επιβεβαιώσει ακριβώς αυτό:\n«[...]Τρέμ’ η ψυχή και ξαστοχά γλυκά τον εαυτό της[...]»\nΑυτό κάνει η ψυχή αυτές της μέρες. Προσπαθεί να επαναπροσδιοριστεί. Να δει ποιες είναι οι πραγματικές της ανάγκες, ποια είναι όλα αυτά που την θρέφουν, που τη δυναμώνουν; Η λέξη «ψυχή» προέρχεται από το ρήμα «ψύχω» που θα πει «φυσώ», «πνέω». Γιατί αναπνέει κάνεις, γιατί παραμένει ζωντανός, γιατί θέλει να είναι ζωντανός, αυτή είναι μια σκέψη που είναι επίκαιρη. Η επιβολή του θανάτου, γεννά την ανάγκη να απαντηθεί αυτό το αίτημα. Γιατί να επιθυμεί κάποιος να ζήσει; Τι μπορεί να του δώσει αυτή η παράταση του βίου του; Τι θα ήθελε να ζήσει που δεν το έχει ζήσει ακόμα ή δεν το έχει ευχαριστηθεί; Γιατί αξίζει να ζει κανείς;\nΌμως η ψυχή μπορεί να τρέμει και για άλλο λόγο… μπορεί να φοβάται ότι θα παρασυρθεί από την άνοιξη και θα βγει έξω να χαρεί τις ομορφιές… ότι από αδυναμία θα εκτεθεί στην ομορφιά και στον θάνατο.\nΚαι αυτό έρχονται να δηλώσουν οι επόμενοι στίχοι:\n«[...]Σάλπιγγα, κόψ’ του τραγουδιού τα μάγια με βία,\nΓυναικός, γέροντος, παιδιού, μη κόψουν την αντρεία[...]»\nΗ Σάλπιγγα σήμερα είναι στα χείλη του πρωθυπουργού ή του γιατρού που ενημερώνει για τις εξελίξεις των ημερών. Έρχονται καθημερινά να κόψουν τα μάγια που προκαλεί η ομορφιά της ζωής και πάψουμε να είμαστε ανδρειωμένοι και ξεχυθούμε στα πάρκα, στις παραλίες και στα βουνά. Καθημερινά ακούγεται πως αυτή η έλλειψη ελευθερίας θα είναι σωτήρια. Μόνο οι σάλπιγγες πολέμου ασκούν μια κάποια δύναμη, διαλύουν τα μάγια και είναι κι αυτός ένας πόλεμος. Αντίπαλοι: τα μάγια και οι σάλπιγγες και οι άνθρωποι στο μέσο της πυράς. Πόσο δύσκολο θα είναι να βγει κανείς αλώβητος από το πεδίο της μάχης! Η ανδρεία πρέπει αν είναι στην ψυχή… υπάρχουν και αυτές οι σάλπιγγες. Που φωνάζουν να παραμείνει κανείς ψύχραιμος, να αναζητήσει τον εαυτό του, να παραμείνει ξύπνιος και δυνατός.\n«[...]Χαμένη, αλίμονον! κι οκνή τη σάλπιγγα γρικάει·\nτρανή λαλιά, τρόμου λαλιά, ρητή κατά το κάστρο[...]»\nΦτάνει ο ήχος της σάλπιγγας στους εχθρούς…Ο εχθρός ξέρει, καταλαβαίνει την αδυναμία… όμως στην περίπτωση την τωρινή, ποιος είναι ο εχθρός; Ο ιός; Και πως μπορεί να καταλαβαίνει ο ιός την αδυναμία των ελεύθερων πολιορκημένων του σήμερα;\nΑν και θα μπορούσε να στραφεί το παρόν κείμενο στις θεωρίες μετάλλαξης του ιού, δεν θα πάρει τέτοιο δρόμο. Ο εχθρός θα παραμείνει ο ίδιος ο εαυτός. Ο πόλεμος έχει κηρυχτεί μέσα στις καρδιές των ανθρώπων. Η σύμπνοια για τον συνάνθρωπο υπό την σκέπη της κοινής μοίρας-της αντιμετώπισης μια πανδημίας και η ευγνωμοσύνη όταν η ασθένεια δεν είναι μέσα στο σπίτι του καθενός, πολεμούν. Η αδυναμία και η δύναμη: έστω και παροδική η διατήρηση στη ζωή προσδίδει μια δύναμη… και θέλει διαχείριση αυτή η δύναμη λόγω της αδυναμία της να είναι μόνιμη. Θέλει προσοχή ο πανηγυρισμός του τρόμου…\n«[...]Μόλις έπαυσε το σάλπισμα ο Αράπης, μία μυριόφωνη βοή ακούεται εις το εχθρικό στρατόπεδο, και η βίγλα του κάστρου, αχνή σαν το χάρο, λέει των Ελλήνων: «Μπαίνει ο εχθρικός στόλος.» Το πυκνό δάσος έμεινε ακίνητο εις τα νερά, όπου η ελπίδα απάντεχε να ιδεί τα φιλικά καράβια. Τότε ο εχθρός εξανανέωσε την κραυγή, και εις αυτήν αντιβόησαν οι νεόφθαστοι μέσ’ από τα καράβια. Μετά ταύτα μία ακατάπαυτη βροντή έκανε τον αέρα να τρέμει πολλή ώρα, και εις αυτή την τρικυμία\n-Έως εκείνη τη στιγμή οι πολιορκημένοι είχαν υπομείνει πολλούς αγώνες με κάποιαν ελπίδα να φθάσει ο φιλικός στόλος και να συντρίψει ίσως τον σιδερένιο κύκλο οπού τους περιζώνει· τώρα οπού έχασαν κάθε ελπίδα, και ο εχθρός τούς τάζει να τους χαρίσει τη ζωή αν αλλαξοπιστήσουν, η υστερινή τους αντίσταση τους αποδείχνει Μάρτυρες[...]»\nΗ επέλαση την πανδημίας, δεν έφερε αυτές τις εικόνες και τα συναισθήματα; Η ελπίδα, ο αναβρασμός, η απελπισία; Όμως στα σχόλια του Σολωμού, διαβάζουμε πως «ο εχθρός τούς τάζει να τους χαρίσει τη ζωή αν αλλαξοπιστήσουν, η υστερινή τους αντίσταση τους αποδείχνει Μάρτυρες».\nΌμως στο σήμερα; Τι είναι αυτό που θα πρέπει ο άνθρωπος να κρατήσει γερά; Σαφώς και είναι η πίστη (όπως αντιλαμβάνεται κανείς την πίστη), αλλά πρωτίστως η πίστη του καθενός στον εαυτό του. Πώς κρατά κάποιος καλά τον εαυτό του; Εδώ η ενδοσκόπηση μπορεί να μοιάζει με τη φασολάδα. Όταν ρίχνει κανείς τα φασόλια στο νερό, στην αρχή επιπλέουν όλα… όμως λίγο αργότερα τα πιο πολλά κάθονται και λίγα παραμένουν στην επιφάνεια. Κάπως έτσι είναι και αυτή η εποχή βγάζει στον αφρό πολλά… αλλά λίγα θα μείνουν πάνω πάνω. Ο Πολυλάς μιλώντας ειδικά για τους ελευθέρους πολιορκημένους λέει ότι η ηθική ελευθερία είναι το πιο οχυρό καταφύγιο της ανθρώπινης ψυχής που πολιορκείται από τη φυσική βία.\nΑυτό είναι που πρέπει να διατηρήσει ο άνθρωπος σήμερα. Να διατηρήσει ή να ανακαλύψει... την ηθική του ελευθερία.\nΚαι συνεχίζοντας… παραλείποντας κάποιους στίχους,\n«[...]Απόψε, ενώ είχαν τα παράθυρα ανοιχτά για τη δροσιά, μία απ’ αυτές η νεότερη, επήγε να τα κλείσει, αλλά μία άλλη τής είπε:\n«Όχι, παιδί μου· άφησε νά μπει η μυρωδιά από τα φαγητά· είναι χρεία να συνηθίσουμε.\nΜεγάλο πράμα η υπομονή! . . . . . . .\nΕμείς πρέπει να έχουμε υπομονή, αν και έρχονταν οι μυρωδιές\nαπ’ όσα δίνει η θάλασσα, απ’ όσ’ η γη, ο αέρας[...]»\nΤο μάθημα της ζωής μας τώρα είναι υπομονή και μέσα εκεί κρύβονται θησαυροί λέει ο ποιητής. Τι θησαυροί όμως; Αν ο εγκλεισμός έπαυε να είναι για τον άνθρωπο καταδίκη, αλλά ήταν ευκαιρία; μήπως αυτή η σκοπιά θα έβγαζε τελικά σε κάτι καλό; Τόσα και τόσα άρθρα που διαβάζει κανείς σήμερα από επιστάμενες, λογοτέχνες, καλλιτέχνες και αστρολόγους, λένε ακριβώς το ίδιο πράγμα. Αυτή η φάση μπορεί να αποτελέσει ευκαιρία…ευκαιρία να γνωρίσουμε τον εαυτό μας, να ανακαλύψουμε τους θησαυρούς μας.\nΠέραν όμως από τον προσωπικό θησαυρό, υπάρχει και ένας ακόμα θησαυρός:\n«[...]Και αφού όλες εδιηγήθηκαν τα ονείρατά τους, εκείνη που ’χε το παιδί ετοιμοθάνατο είπε: «Ιδές, και εις τα ονείρατα ομογνωμούμε, καθώς εις τη θέληση και εις όλα τ’ άλλα έργα». Και όλες οι άλλες εσυμφώνησαν κι ετριγύρισαν με αγάπη το παιδί της που ’χε ξεψυχήσει.\nΣτο Μεσολόγγι, αυτές τις τόσο δύσκολες ώρες, υπήρχε σύμπνοια και αγάπη μεταξύ των ανθρώπων. Μπροστά στο θάνατο, οι άνθρωποι ήταν ίσιοι και σύμμαχοι. Μπροστά στη συμφορά, αυτό είναι κάτι που πρέπει να μιμηθεί η ανθρωπότητα σήμερα. Και να διδαχτεί.\nΟ Αράπης, τραβηγμένος από τη μυρωδιά που εσκορπούσε το θυμίαμα, περίεργος και ανυπομόνος, με βιαστικά πατήματα πλησιάζει εις το τείχος,\nκι υψώναν με χαμόγελο την όψη τη φθαρμένη[...]»\nΕδώ οι στίχοι είναι αποκαλυπτικοί. Δεν ακούγεται «κλάψα, ούτε φωνή, ούτε αναστεναγμός». Οι άνθρωποι γνωρίζουν ότι έχει έρθει το τέλος και είναι ενωμένοι. Στο πρόσωπο τους φαίνονται οι στοχασμοί τους…πόσο βαθιά μέσα τους έχουν μπει... πόσο έχουν αναγνωρίσει τον εαυτό τους. Πόσο μοιάζουν με την γη…με τον Απρίλη και τον Έρωτα που αναφέρονται στους πρώτους στίχους. Ο άνθρωπος είναι ελεύθερος και ταυτίζεται με την άνοιξη και τον έρωτα. Ο άνθρωπος έχει καταφέρει να κατακτήσει την ελευθερία του χωρίς να είναι αποκοιμισμένος. «Τινάζουν τα σπλάχνα τους κι η θάλασσα ποτέ δεν ησυχάζουν». Θα μπορούσε αυτό να είναι μια προτροπή του ποιητή στο σήμερα, να διακηρύττει «Μην κοιμάστε… ζήστε, αγαπήστε, αξιολογήστε τη ζωή σας και την κάθε στιγμή… ερωτευτείτε, όσο κι αν νιώθετε κουρασμένοι και εγκλωβισμένοι, η ελευθερία είναι εσωτερική υπόθεση»\nΟ στίχος που απαντάται : «Κι άνθιζε μέσα μου η ζωή μ’ όλα τα πλούτια πὄχει», έρχεται να υπογραμμίσει το παραπάνω. Η ζωή έχει πλούτο, πρέπει να την αφήσει ο άνθρωπος να ανθίσει μέσα του. Το μέσα μας δεν εγκλωβίζεται, δεν πολιορκείται, το μέσα μας μπορεί να παραμείνει ελεύθερο. κι όσο κι αν κουράζεται το σώμα η καλοσύνη είναι ακούραστη:\n«[...]Συχνά τα στήθια εκούρασα, ποτέ την καλοσύνη[...]»\nκαι σε αυτό το πλαίσιο της ελευθερίας, της εσωτερικής, με άξονες την αγάπη, τον έρωτα, τη σωτηρία της ψυχής και το άνθισμα της ζωής μας, ας είμαστε αδερφωμένοι και ταπεινοί.\n«[...]Ανάξιε δούλε του Χριστού, κάτου τα γόνατά σου[...]»\nΗ ταπεινότητα και η υπομονή θα βοηθήσουν αυτές τις δύσκολες μέρες.\nΚάπως έτσι τελείωσε αυτή η αυτή η διαφορετική ανάγνωση του δεύτερου σχεδιάσματος των ελεύθερων πολιορκημένων. Η προσωπική μου ανάγνωση. Κάπως έτσι, το προσωπικό μου ταξίδι συνεχίζεται. Η πρόταση για μελέτη του κειμένου παραμένει ανοιχτή. Σήμερα μπορούμε να το κατανοήσουμε καλύτερα από όταν το μελετούσαμε στο σχολείο. Μπορούμε να διδαχτούμε και να το απολαύσουμε. Είμαστε τυχεροί σήμερα, γιατί ξέρουμε ότι δεν έρχεται το τέλος. Ξέρουμε ότι όλο αυτό θα περάσει. Στο Μεσολόγγι ήξεραν ότι αυτό είναι το τέλος. Σε εμάς δεν είναι. Οι απώλειες βέβαια των ανθρώπινων ψυχών ανά τον κόσμο, δεν μπορούν παρά να μας κάνουν να πενθούμε κι εμείς για όλους αυτούς που φεύγουν. Είμαστε φθαρτοί και αυτή είναι η μόνη βεβαιότητα σε αυτόν τον γεμάτο αβεβαιότητες κόσμο. Όμως μπορούμε να γελάμε ακόμα, να ερωτευόμαστε, να παίζουμε με τα παιδιά μας, να μιλάμε με φίλους, συγγενείς, να βοηθάμε όποιον έχει ανάγκη, να προσευχόμαστε, να φυτεύουμε λουλούδια στα μπαλκόνια μας, να διαβάζουμε ωραία βιβλία. Πρέπει να κάνουμε υπομονή… θα περάσει κι αυτό. θα περάσει και μπορούμε να είμαστε καινούριοι άνθρωποι μετά από αυτή την εμπειρία… και γιατί όχι… καλύτεροι άνθρωποι.\nΤο πρωτότυπο κείμενο βρίσκεται εδώ: http://www.greek-language.gr/digitalResources/literature/tools/concordance/browse.html?cnd_id=10&text_id=3445\nΑνώτερη Σχολή Δραματικής Τέχνης «Ράμπα»


Δευτέρα 1 Ιουνίου 2020 11:12\n10 Απριλίου 2020 18:39:00\nΠερισσότερα από 270.000 προϊόντα της Coca-Cola Τρία Έψιλον και της Coca-Cola Hellas προσφέρονται σε ιατρούς, νοσηλευτές και πολίτες σε όλη την Ελλάδα.\nΟι εταιρείες διαθέτουν δωρεάν τα προϊόντα τους σε ΕΚΑΒ, ΕΟΔΥ, Νοσοκομεία Αναφοράς και κοινωνικά παντοπωλεία σε όλη τη χώρα.\nΗ μάχη που δίνουν καθημερινά οι υγειονομικοί φορείς της χώρας με τον Covid-19 είναι δύσκολη και επίπονη και η συνεισφορά κάθε ιατρού και νοσηλευτή ανεκτίμητη. Ως ένα ελάχιστο δείγμα ευγνωμοσύνης, η Coca-Cola Τρία Έψιλον και η Coca-Cola Hellas, μεταξύ άλλων πρωτοβουλιών που έχoυν αναλάβει, στέκoνται δίπλα σε ιατρούς και νοσηλευτές ενώ υποστηρίζουν και τα Κοινωνικά Παντοπωλεία.\nΜέχρι σήμερα, οι εταιρείες έχουν διαθέσει περισσότερα από 150.000 προϊόντα σε 15 Νοσοκομεία Αναφοράς και αποκλειστικής νοσηλείας σε όλη την Ελλάδα, σε Εθνικά Κέντρα Άμεσης Βοήθειας (ΕΚΑΒ) ανά την Ελλάδα και στον Εθνικό Οργανισμό Δημόσιας Υγείας (ΕΟΔΥ).\nΕπιπλέον, συνεχίζουν και στηρίζουν σταθερά τις αυξημένες ανάγκες των Κοινωνικών Παντοπωλείων και των ευπαθών ομάδων, έχοντας ήδη διαθέσει περισσότερα από 120.000 προϊόντα από την αρχή αυτής της κρίσης.


Γιώργος Καράβας: Ο φρικτός τραυματισμός που πάγωσε το όνειρο της ζωής του\nΓνωστή Ελληνίδα αποκαλύπτει: Σήμερα κλείνω 12 χρόνια νηφάλια (εικόνα)\nΟ Γιώργος Καράβας είναι ένα από τα πιο πολυσυζητημένα πρόσωπα της νέας σεζόν.\nΜετρά ήδη αρκετές συνεργασίες στο χώρο του modeling, ενώ φέτος τον γνωρίζουμε και τηλεοπτικά μέσα από το ρόλο του coach στο GNTM.\nΚαράβας-Ψαρρού: Γιόρτασαν την επέτειό τους και πόζαραν από την παραλία\nΗ εξομολόγηση του Γιώργου Καράβα: Θα ήθελα να έχω σπουδάσει\nGNTM: Ο Γιώργος Καράβας ποζάρει μόνο με το εσώρουχό του και τρελαίνει της followers του (εικόνα)\nΟ Γιώργος Καράβας φαίνεται να κερδίζει το τηλεοπτικό κοινό από νωρίς, συγκεντρώνοντας αρκετά θετικά σχόλια για την παρουσία του στη μικρή οθόνη.\nΠαρά τη μεγάλη, διεθνή καριέρα του στον χώρο της μόδας, ο Γιώργος Καράβας ως παιδί είχε άλλους στόχους. «Είμαι μεγαλωμένος στο κέντρο της Αθήνας, την Κυψέλη, όπου όλα τα αγόρια έπαιζαν ποδόσφαιρο. Οι ειδικοί με θεωρούσαν μεγάλο ταλέντο και εγώ είχα ένα όνειρο: να γίνω επαγγελματίας ποδοσφαιριστής. Ασχολήθηκα με την μπάλα πολλά χρόνια Η ζωή όμως είχε άλλα σχέδια. Λίγο προτού γραφτώ στο επαγγελματικό τμήμα του Ιωνικού, που αγωνιζόταν στην Α' κατηγορία τότε, ένας σοβαρός τραυματισμός έβαλε φρένο στις φιλοδοξίες μου. Και το όνειρο πάγωσε».\nΦοιτούσε σε σχολή Αθλητικής Δημοσιογραφίας όταν ένας κυνηγός ταλέντων μόδας τον εντόπισε. Από εκεί που βρισκόταν να τρέχει μέσα στα γήπεδα με ιδρωμένη φανέλα, άρχισε να φοράει επώνυμα κοστούμια, να ποζάρει για τους διασημότερους φωτογράφους του κόσμου και να περπατάει με στυλ στις πασαρέλες. «Ο όρος "μοντέλο" έχει παρεξηγηθεί στις ημέρες μας. Μοντέλο δεν σημαίνει ότι είμαι απλώς ωραίος ή ωραία. Η επιλογή από τα μεγάλα brands και το επαγγελματικό σου portfolio ορίζουν τελικά ποιος είσαι». Από τα πρώτα του βήματα η πορεία του ήταν σταθερά ανοδική. Τόσο η γοητεία του όσο και η φήμη του Έλληνα με την απολλώνια ομορφιά ξεπέρασαν τα στενά ελληνικά σύνορα, ότανπριν από χρόνια ο γαλλικός οίκος Hermes -συνώνυμος της κομψότητας- τον έχρισε κεντρικό πρόσωπο της διεθνούς του καμπάνιας.


Ξεκινείστε τη βελτιστοποίηση της σελίδας υποδοχής των επισκεπτών σας. (Αρχική σελίδα) - Ola Online\nΒελτιστοποιήστε την αρχική σας σελίδας για να “κρατήσετε” τους επισκέπτες σας και να παρακολουθείτε τις κινήσεις περιήγησής τους. Στόχος σας είναι η βελτιστοποίηση όλων των υπολοίπων σελίδων, αλλά πρώτα πρέπει να έχετε υλικό να αξιολογήσετε (επισκέπτες που τους κερδίζει η πρώτη σελίδα και προχωράνε παραπέρα). Εντοπίστε τα δυνατά και αδύνατα σημεία όλων των υπολοίπων σελίδων, παρατηρώντας τις κινήσεις των επισκεπτών σας με εργαλεία ανάλυσης, αναθεωρήστε αυτές και ανακαλύψτε ευκαιρίες για την καλύτερη βελτιστοποίησή τους.\n“Περνάει το «blink test» η αρχική σας σελίδα; Όταν κάποιος βρεθεί για πρώτη φορά στην αρχικά σας σελίδα, μετά από τρία έως πέντε δευτερόλεπτα γνωρίζει τί προσφέρει, γιατί το προσφέρει και γιατί είναι σημαντικό;”\n· Έχετε τίτλο που τραβάει τη προσοχή του;\n· Έχετε κάποια σχετική εικόνα;\n· Είναι το περιεχόμενο της σαφές και πειστικό;\n” Έχετε ελαχιστοποιήσει τους αντιπερισπασμούς της σελίδας;”\nΤο επίκεντρο είναι στο αντικείμενο που προσφέρετε;….τα υπόλοιπα πρέπει να είναι σαν μία εξωτερική πλοήγηση, μία επιπλέον έκκληση για δράση, αλλιώς θα επηρεάσουν την περεταίρω περιήγηση στη σελίδα σας και ο επισκέπτης δε θα έχει την ευκαιρία να σας γνωρίσει σε βάθος. Οι επιπτώσεις θα είναι σε 5 δευτερόλεπτα και αφού δεν έχει ληφθεί το μήνυμα ο επισκέπτης να εγκαταλείψει τη σελίδα!\n” Έχει βελτιστοποιημένη μορφή, επικεντρωμένη στο προϊόν ή υπηρεσία που προσφέρετε;\nΠεριλαμβάνονται επιλογές κοινωνικής δικτύωσης;”\nΜόλις εντοπίσετε τα καταληκτικά σημεία της αρχικής σελίδας σας τα οποία αδυνατούν να κρατήσουν τον επισκέπτη και η περιήγησή του τελειώνει εκεί, σχεδιάστε ένα Α / Β τεστ για να προσπαθήσετε και να καλύψετε αυτές τις αδυναμίες.\nΣύμφωνα με έρευνες, το Α/Β τεστ (δοκιμές των αρχικών σελίδων) μπορεί να παράγει μέχρι και 30-40% περισσότερη δραστηριότητα από τους επισκέπτες σας\n(οδηγεί σε επικοινωνία, σε like, σε προώθηση σε κοινωνική δικτύωση, σε περεταίρω περιήγηση με βασικό στόχο την επικοινωνία μαζί σας)\nΑντίστοιχα παράγει 20-25% περισσότερη δραστηριότητα σε σελίδες ηλεκτρονικού εμπορίου (e-shops)\nΠΩΣ ΝΑ ΞΕΚΙΝΗΣΕΤΕ!\nΚοιτάξτε τα επιμέρους στοιχεία της σελίδας σας.\nΔώστε ιδιαίτερη προσοχή σε κάθε στοιχείο της σελίδας προορισμού σας\nτη μορφή · το τίτλο · την εικόνα · τα κουμπιά\nΥπάρχουν πάρα πολλές πληροφορίες σχετικά με το πώς να βελτιστοποιήσετε την αρχική σας σελίδα, και συνήθως αφορούν όλα αυτά τα επιμέρους στοιχεία.\nΣιγουρευτείτε ότι δώσατε τη πρέπουσα προσοχή στα τρία παρακάτω βασικά σημεία τα οποία συνεισφέρουν στη συνολική επιτυχία της βελτίωσης του χρόνου αναμονής των επισκεπτών σας στη σελίδα σας:\nΔιάταξη · Τίτλος · Μενού προήγησης\nΠως να αυξήσετε τον αριθμό σελίδων που οι επισκέπτες σας βλέπουν;\nΘέλετε να βελτιστοποιήσετε την απόδοση τόσο της αρχικής σελίδας σας όσο και των υπολοίπων, ώστε να βελτιώσετε τη παραμονής των επισκεπτών σας;\nΠρόσφατη μελέτη σε πάνω από 7.000 πελάτες αποκάλυψε ότι εταιρείες είδαν μια αύξηση 55% όταν αύξησαν των αριθμό σελίδων στις ιστοσελίδες της επιχείρησής τους από 10 σε 15. Μόλις πέντε άλλα! Πειραματιστείτε με την προσθήκη νέων σελίδων για να στοχεύσετε συγκεκριμένες λέξεις-κλειδιά και το αντίστοιχο κοινό τους. Έτσι θα μπορείτε να παρακολουθήσετε τους υποψήφιους πελάτες και τη κινητικότητά τους στην ιστοσελίδα σας, θα αξιολογείτε και θα ανακαλύπτετε πιο εύκολα τα σημεία που κρατάνε ή διώχνουν τους επισκέπτες σας και θα τους προσφέρετε αυτό που ψάχνουν, ώστε σας αυξηθεί πάρα πολύ ο αριθμός επισκεπτών.\nΜε την αντίστοιχη και επαναλαμβανόμενη βελτιστοποίηση, τα Α / Β τεστ και το πειραματισμό, θα έχετε πάντα μία ανανεωμένη σελίδα, ικανή να κρατήσει και να προσελκύσει επισκέπτες. Με την ανάλογη σημασία στα στοιχεία της αρχικής σας σελίδας κερδίζετε την παραμονή και τη περιήγηση στη σελίδα σας, με απώτερο στόχο την επικοινωνία και τη μετατροπή του επισκέπτη.\nEny Tyrpenou | Co-Founder Ola online cosnulting2018-11-26T21:12:58+01:00


Ο χορός ενώνει τα Έθνη - Apollon Dance Blog\nΑφιέρωμα στην 21η Σεπτεμβρίου και την Παγκόσμια Ημέρα Ειρήνης!\nΗ πιο μεγάλη γιορτή του κόσμου έφτασε και είναι αυτή που ενώνει τον κόσμο με τον ομορφότερο τρόπο…\nΚατά τη διάρκεια της μεγάλης αυτής γιορτής, καθιερώνονται σε όλον τον κόσμο μεγάλες εκδηλώσεις που περιλαμβάνουν την πιο όμορφη τέχνη, τον χορό, που αποτελεί το ιδανικότερο μέσο έκφρασης και διάδοσης τόσο των ιδανικών που πρεσβεύει όσο και της πιο μεγάλης λέξης που υπάρχει… την ειρήνη!\nΜέσα από τον χορό, όντας η τέχνη και το χόμπι που μέσα από την ιστορία του και την διάδοση του ανά τον κόσμο μας προσφέρει στιγμές διασκέδασης, χαλάρωσης και ξεκούρασης, μπορούμε να εκφραστούμε, να δείξουμε όλα όσα θέλουμε να πούμε με τον ρυθμό της μουσικής… μέσα από τον διάλογο του σώματος! Είναι το μέσο που, με την εξέλιξη και την διάδοση του, ενώνει τους ανθρώπους σε κάθε γωνιά του πλανήτη με τον πιο ξεχωριστό τρόπο και…\nΗ Ειρήνη και ο Χορός ανήκουν σε όλους!!!\nΣτο πέρασμα του, αφήνει ανεξίτηλες τις πιο όμορφες στιγμές!\nΚάθε φορά μας ταξιδεύει σε νέα μέρη. Σε άλλους λαούς με ανθρώπους με διαφορετικό τρόπο σκέψης και ιδεολογίας. Με διαφορετικά ήδη και έθιμα. Με κοινό παρανομαστή όμως, την έκφραση των ιδανικών, της ιστορίας και της σκέψης μέσα από την κοινή γλώσσα… Τον χορό!!!\nΠόσο χαμένη πήγε η μέρα που δεν χορέψαμε ούτε μία φορά\nΦρίντριχ Νίτσε ~\nΔιαφορετικά είδη χορού που μεταφέρουν την διαφορετική κουλτούρα του κάθε λαού, αποτελούν το μέσο έκφρασης και της διασκέδασης μας! Από τη Λατινική Αμερική και τους γρήγορους Λάτιν και Κουβανέζικους Χορούς που μας παρασύρουν με τον έντονο ρυθμό τους περνάμε στην Ευρώπη και τους εκλεπτυσμένους Απαλούς Χορούς της που μας μαγεύουν στο άκουσμα τους! Μέσα από την Αργεντινή και τον πιο ερωτικό χορό που διαδόθηκε ποτέ, το Αργεντίνικο Tango φεύγουμε για τα βάθη της Ανατολής και τον μαγικό “χορό της κοιλιάς”, το Oriental, που μας σαγηνεύει κάθε φορά με τις φιγούρες του! Και φυσικά, δεν ξεχνάμε τους αγαπημένους μας Παραδοσιακούς και Λαϊκούς Χορούς που εξυμνούν την δική μας παράδοση και ιστορία ανά το πέρασμα των χρόνων!\nΜε μια λέξη… ΧΟΡΟΣ!\nΤον τρόπο με το οποίο όλοι οι άνθρωποι, μικροί και μεγάλοι, από κάθε γωνιά της γης, γιορτάζουμε την κάθε στιγμή και μοιραζόμαστε κάθε φορά νέες εμπειρίες, νέες ιστορίες και ανεξάντλητα συναισθήματα! Μα κυρίως… την ειρήνη και την αρμονία ανάμεσα μας! Απαραίτητα ιδανικά στοιχεία που τα τιμούμε και τα γιορτάζουμε κάθε στιγμή με τον δικό μας ξεχωριστό τρόπο!\nUncategorized αφιέρωμα, παγκόσμια ημέρα, χορός


Αγορά Smartphone μεχρι 250€ - Smartphones - Insomnia.gr\nΑγορά Smartphone μεχρι 250€\n17 Δεκεμβρίου 2015 στο Smartphones\nΠρόσφατα έδωσα το S3 και ψάχνω για κάτι καλύτερο(κάμερα κυρίως).\nΘα ηθελα να μου προτεινετε ενα καλο κινητο μεχρι 250 απο ελλαδα.\nΘα προτιμουσα να εχει αποσπωμενη μπαταρια και χαμηλο sar.\nΣκεφτομαι για LG G3 αλλα δεν ακουω και τοσο καλα σχολια.Αν του περασω custom rom κτλ.. θα αξιζει ?\nΑπό Ελλάδα έχεις 2 καλές επιλογές....LG G3 ή το Moto X 2nd gen\nΤο Motorola δεν έχει αποσπώμενη μπαταρία, επίσης αν θελήσει σε αποσπώμενη μπαταρία ας δει και το P8Lite της Huawei\nΦιλε ειμουν και εγω τρια χρονια και κατι με το S3 και εφαγα απειρα κολλιματα,τωρα πηρα το Microsoft lumia 640XL και ειμαι κατευχαριστημενος καμια μα καμια σχεση. Το κινητο παει σφαιρα και σου δεινει την αισθηση του high end.\nΕυχαριστω για την απαντηση.Να πω την αληθεια εχω παρει με στραβο ματι το windows store , εχω ακουσει αρνητικα σχολια για τις εφαρμογες.Οποτε ψαχνω για android(custom rom, o/c, u/v κτλ )\nΑφού το κριτήριο σου είναι η κάμερα, θα πρότεινα να κοιτάξεις τη βαθμολογία εδώ και όποιο από αυτά μπορείς να βρεις μέσα στα 250 ευρώ και με αποσπώμενη μπαταρία...πάρτο:\nστα 250 την καλυτερη καμερα εχει το g3 + απο roms κτλ παει πολυ καλα\nΠροιν κατοχως του S3 θα σου ελεγα να στραφεις αλλου.\nΚαι γω θα επερνα το G3(32gb)αλλα εκανα στροφει και γω.\nΚοιτα για κανενα απο αυτα:\nMeizu 2 note\nΚαι οτι σου πουν τα παιδια.\nΤο g3 ξιζει αμα του βαλεις custom rom ναι!\nΑλλα απο εμπειρια μ χανει αρκετα σε μπαταρια ειδικα σε idle!\nΟλοι εχουν κλτρες επιδωσεις σε μπαταρια.εμενα δν ειχε ποτε!\nΠαντως η οθονη ειμαι πολυ μετρια!\nΤο meizu m2 note που ειχα ειχε κλτρη να φανταστεις!\nΑμα σε νοιαζει.πολυ η καμερα παρτο αν οχι τοσο εχεις κλτρες επιλογες!\nΟταν λες καλυτερες εννοεις αυτες που εχουν ηδη αναφερθει ? Γενικα αν ανεβουμε στα 300 τι θα μου προτεινατε ?\nΤο Site: MotoX Play .\nΠολλή καλή αυτονομία μπαταρίας, pure android (γρήγορο), πολύ καλή κάμερα και σχετικά καλή τιμή.\nΕπειδη η αγορα θα γινει μετα τα χριστουγεννα(2-3 μηνες μετα ωστε να εχουν βγει οι ναυαρχιδες τ 2016 και να εχουν στρωσει οι τιμες) ισως με ζορι το budget να αναιβει) προς το παρον ενδιαφερομαι μαχ εως 300.Μου γυαλιζει το ματι ομως και το g4 ).Αξιζει να περιμενω τοσο ?\nΚαθόλου λαγκ πανέμορφη οθόνη πραγματικά παρα πολύ καλή κάμερα κλτρη μπαταρία από g3 και αποσπομενη!\nΕίχα πάρει 2η μπαταρία και ανά 3 μέρες έβλεπε φορτιστή το κινητό!\nΕγώ θα σ έλεγα μν το σκέφτεσαι κ αμα μπορέσεις απλά παρτο\nΗ LG, έκανε φιλότιμες προσπάθειες βελτιστοποίησης του Touchwiz της και στο G4 το πέτυχε (άρα καταρχήν ανέβασε την απόδοσή του σε θέμα λογισμικού). Αλλά και γενικότερα σαν συσκευή, είναι value for money. Οπότε γιατί όχι, περίμενε.\nΚατσε να δεις και ποσο θα πεσουν αυτα που ειναι του 2015 και μετα ξανα βλεπεις.\nΜπορει να δεις και καποιο αλλο εκτος του G4.\nΠαντως και απο μενα 1+(αν πεσει στα 300)